open-index/open-wikipedia-markdown huggingface dataset:
趙宋

**宋**，肇於太祖匡胤，失國於徽宗佶，前後一百六十七年，傳九帝。紹興元年，高宗構光紹九鼎於臨安，是為南宋，北抗金，西服大理國，東界以淮水，西界以大散關，割據南方。亡於元，國祚九帝百五十三年。合三百二十年。

## 興廢
### 太祖立國
周顯德七年，殿前都檢點趙匡胤素有大志，鎮，定二州既有報北軍南寇，周相王溥，符太后以時殿前都點檢趙匡胤領軍拒之，軍至陳橋驛，從弟匡義，部將石守信謀，加黃袍，引軍歸汴，復與眾誓約不得驚動都人；入城之日，市不改肆，恭帝旋禪位，**史載**：翰林學士承旨陶谷在旁，出諸懷中而進之，曰：已成矣。

建隆元年春，大赦，改元，定國號曰宋。諸柴氏子弟安堵如初。太平興國三年，納吳越國，移其主錢俶至汴京。翌年，太宗御駕伐北漢，虜其主劉繼元，尋引軍燕雲十六州，為遼所敗，遂不復北進。五年，交趾丁氏內亂，宋欲襲而有之，其將黎桓誘宋軍深入，王師敗績，遂不復南下。由是疆土定。

### 澶淵之盟
景德元年，遼蕭太后揮師南侵，大破宋軍諸路，直下汴梁，至澶淵，真宗恒從寇准議，親征，宋軍大振，遂成澶淵之盟，遼宋乃議和，通秦晉之好。

### 慶曆和議
乾興元年，太子禎繼位，是為仁宗，慶曆四年，西夏東犯宋於關中，敗宋軍者再三，而國力不支，遂稱臣於宋，成慶曆和議而去。仁宗性簡約，不好費帑幣，在位四十有二年，文教大化，內無軍亂，外成和議，民數蒸蒸然焉，有宋以降文化諸端皆有此始。是為仁宗盛治

治平三年，英宗曙以司馬光設局專修資治通鑒。

### 熙寧變法
熙寧元年，神宗令王安石變祖宗之法，立新法是，為熙寧變法。新法既行，利弊立現。

及元祐元年，司馬光盡廢新政。

哲宗煦元祐中，宣仁太后主新黨為元豐黨人，舊黨為元祐黨人，行舊法。紹聖元年，宣仁太后薨逝，哲宗親政，復行新法，用章惇，曾布，是為紹聖紹述。尋伐西夏，破之，夏乞和。

元符三年，徽宗佶即位，欽聖太后稱制，并用新舊兩黨，以熙恰朝廷，太后薨，新黨得勢，用蔡京，崇寧四年，刻元祐黨人碑，以司馬光舊黨為奸臣。徽宗間，蔡京多行新法，變鹽法，民怨之，而後世鹽法竟多仿京之所制。

### 靖康之變
靖康二年，金軍圍汴京，先是，宋廷罷李綱，雖致北人南下，而復從開封尹何㮚議，用詐民郭京，聚眾七千七百七十七人，號曰神兵，十一月丙辰日，宋軍開城，以神兵擊金軍，大敗，金軍登城，諸將死之，徽欽二帝北虜，北宋遂亡。是為靖康之恥。

### 宋室南遷
建炎元年五月初一，高宗踐祚於南京應天府，尋走揚州，北兵追而不舍，高宗遂幸臨安，都之。韓世忠大敗完顏宗弼，金人乃班師。

### 紹興和議
紹興八年，宋金和議始成，十年，金人背約而南下，復略河南諸地，乃以岳飛討之，軍次朱仙鎮，高宗意不決，卒用秦檜計，誅之。紹興和議乃成。

### 隆興和議
紹興三十一年春五月，金主完顏亮興師征宋，用陳康伯禦之，十一月，中書舍人虞允文敗金人於採石，亮乃移師瓜洲，是月，金軍以亮爲主無道，乃弑之，國難遂解。孝宗隆興二年，宋金隆興和議成，約以叔侄之禮，北人改詔爲國書，改歲貢爲歲幣，始得國體於金焉。

### 嘉定和議
淳熙十六年，孝宗禪位居重華宮。子惇嗣，是為光宗。在位五年，皇后李氏專擅，不恤親。朝野怨之。禪位，子擴立，是為寧宗。紹熙五年，秋八月。寧宗聽政。開禧二年，從宰相韓侂冑議，北伐金。王師敗績。金人來討，以渝盟故也。乃梟侂冑首以獻。嘉定元年，秋。嘉定和議成。金為叔，宋為侄。歲幣三十萬兩，絹三十萬匹。犒軍銀三百萬兩。

嘉定十七年，秋八月。寧宗崩，宋相史彌遠弑太子竑。宗侄昀立，是為理宗。紹定五年，冬十一月。宋與元人討金。滅之，宋人入開封府。端平元年，謁宗廟諸陵於洛。是為端平入洛。開慶元年，元人克宋四川。景定五年，冬十月，帝崩。侄禥嗣，是為度宗。改元咸淳。在位十年，宋益危。咸淳十年，秋七月。帝崩。子㬎嗣，是為恭皇帝。二年而宋降於元。兄昰立，是為端宗。遷宗廟於閩。泉州陷，帝遷於粵。崩。弟昺嗣。

祥興二年，春正月，王師戰元人於厓山，敗績。丞相陸秀夫負帝投海。宋亡。

## 內政
行二府三司制，削相而強君權之制。設樞密院、中書門下省、計省。中書門下省，內有同平章事，其省之長官，下設參知政事，以分同平章事之權。樞密院掌軍，以分同平章事之軍權。二府者，中書門下省、樞密院者也。計省者，三司也，三司為戶部、鹽鐵、度支也。分同平章事之財權。二府三司者，上轄於皇，不轄於相。二府三司制，弱宋也。

## 外交
## 禮儀
宋祭祀之制多因唐，主祀昊天上帝、祭皇地祇及千百神明、皇祖皇宗。冬至祀上帝，夏至祭地祇。漸而虧其恭恪。真宗大中詳符八年十月九日，太常寺以諸祠獻官少，增其員。神宗元豐三年，議定郊祀禮制。

昭文館、集賢院、史館爲三館，總爲崇文院，中有祕閣，以三館文物實之。元豐改制，省三館，置祕書省。

## 世系
*太祖皇帝匡胤
*太宗皇帝炅
*真宗皇帝恒
*仁宗皇帝禎
*英宗皇帝曙
*神宗皇帝頊
*哲宗皇帝煦
*徽宗皇帝佶
*欽宗皇帝桓

靖康之恥，金人擄徽、欽二宗北狩，北宋亡。高宗中興，偏安於臨安府，肇南宋之基。

*高宗皇帝構
*孝宗皇帝昚
*光宗皇帝惇
*寧宗皇帝擴
*理宗皇帝昀
*度宗皇帝禥
*孝恭懿聖皇帝㬎
*端宗皇帝昰
*皇帝昺

國亡於元。

## 引據
*《宋史》元丞相 脫脫撰
河南

*中華一省也。共和國建置，見河南省；民國建置，見中華民國河南省；大清建置，見大清河南省。
*越南一省也。見越南河南省。
*中華漢時郡也，見河南郡；唐時改府，見河南府。
*韓國京畿道一市也。見河南市。
*中華民國時新疆省設治局也，見河南設治局；西元一九三九年改縣，見新疆河南縣。
*中華青海省一縣也。見河南蒙古族自治縣。
*中華漢時縣也。見漢河南縣。
*中華南朝宋時縣也。見南朝宋河南縣。
*廣州在珠江南者也。見廣州河南。
*吐谷渾國也。
*漢匈奴戰時，河套在河南者之謂也，在今鄂爾多斯。
天氣預報

**天氣預報**者，觀天象，攷地理，參水文而卜也。農海軍事之要，民生國是繫焉，今之諸國多立氣象局而掌之。

昔人以天氣為吉凶之象，屬清制欽天監併禮部，和制天文寮之管焉。
盧景裕

**盧景裕**，北魏人，字**仲孺**，小字**白頭**。專攻經學，撰有《周易》《尚書》《孝經》《論語》《禮記》等之注疏。曾遭高歡北魏孝武帝之丞相之軍隊逮捕入獄，於獄中默誦《高王觀世音經》千遍，受斬刑而不死，遂免死罪；是故，該經遂流通於世。另於續高僧傳卷二十九僧明傳中亦述及此事，然以此事之主角是定州募士孫敬德也，非盧景裕也。

## 據
*《魏書》卷八十四
華東師範大學

**華東師範大學**，簡曰**華東師大**、**華師大**，滬上之名校也。肇乎公曆一九五一年，瀛海東西，遍其桃李。今校長錢旭紅教授，訓曰「求是創造，爲人師表」。

## 沿革
公曆一九五一年，合大夏大學、光華大學、聖約翰大學諸校爲一校，爲華東師範大學之始。 今有學院十八，其中文、史學、數學、地理、物理諸學系，先於全國，頗具盛名。
## 参見
* 華東師範大學主頁
* 華東師範大學新浪微博
* 華東師範大學官方Facebook

分類:上海市大學
原子序

**原子序**者，原子之質子數也。夫原子者，電子繞核而為之；核者，合質子與中子者也。故電子不必同，中子亦不必同，質子同則元素同，元素同則序數亦同也。

化學反應乃電子之得失，不易其元素。

自左至右，自上至下計元素之數於元素週期表，則得其原子序。

原子序數書於元素符號之左下，若1H、8O者，然書H、O者，與之無異，故無之亦可。

然序亦有負數，曰反原子，反質子與反中子合而為之，而正子繞之。反氫者書-1H，反氦者書-2He。
梁宣帝

**梁中宗孝宣皇帝**諱**詧**，字**理孫**，昭明太子三子也。

初，武帝以昭明太子喪，立太子弟綱為儲，而意常愧焉，由是封詧等兄弟於東揚州會稽良地。中大通元年，以詧鎮襄陽。

三年，封岳陽郡王，琅邪、彭城二郡太守，東揚州刺史。東揚州者，會稽也。

侯景作亂，武帝既崩，七子元帝繹嗣位。時詧在襄陽，湘州刺史張纘讒元帝曰：「河東戴檣上水，欲襲江陵。岳陽在雍，共謀不逞。」河東王者，詧兄譽也。繹信其言，遂發兵譽，詧大怒。少頃，府司馬劉方貴陰結元帝，據樊城叛詧，詧攻而斬之，又以兄譽危急，發兵二萬，千騎擊元帝於江陵。元帝懼，敘以叔侄禮，詧不從。旋遭水患，兵卒多死者，乃遁歸襄陽。

魏大統十五年，詧以結怨於上，自患不保，乃遣使稱藩於北朝。宇文泰許之，封梁王，置百官。十七年，朝於魏。謁泰。

承聖三年，泰遣于謹伐元帝於江陵，詧引軍會之，江陵破，元帝焚書十四萬卷而降，泰立詧為梁主。遂改元大定。

大定四年，帝陷元帝舊部王琳所據之長沙、武陵、南平等郡。五年，陷監利郡，王琳稱臣。時南朝陳已定鼎建康，梁終不可復。復失襄陽於魏，居江陵為北藩而已。帝自悔之不及，乃作《愍時賦》一篇。

八年崩，年四十四，葬**平陵**。諡曰**孝宣皇帝**，廟號**中宗**。子巋嗣。

## 家屬

*父 昭明太子 統
*母 元太后 龔氏
*嫡母 昭德皇后 蔡氏

*后 宣靜皇后 王氏
**子 孝惠太子 嶚
*妃 孝皇太妃 曹氏
**子 梁孝明帝 巋
*母氏不詳
*子 河間忠烈王 巖
*子 東平孝王 岌
*子 懷義郡公 岑

## 據
*《周書·列傳第四十·蕭詧》
新北市

**新北市**，中華民國直轄市也。處北臺而環北市，東北接雞籠三面，參者合為都會。斯東南臨宜蘭，西南界桃園。石門區富貴角及貢寮區三貂角屬焉。幅員方兩千公里。口三百九十三萬餘，全臺至眾者也。民多居淡水河左岸，臺灣各地移民亦眾。

## 沿革
臺北，古曰**雞籠**，或稱**淡水**。迨沈葆楨奏請添設臺北府，始稱「臺北」，蓋以位居臺灣北部得名。日治初仿清制，設臺北縣。其後廢縣置廳，地方區域幾經變更。大正九年廢廳置州，稱臺北州。州治原設於臺北市，光復後改州為縣，縣治始遷板橋。
### 荷西明鄭
十七世紀初，臺北地區遭西班牙據，時為土人所居，臺北盆地居凱達格蘭族，烏來三鶯有泰雅族出沒其間。
世紀中，閩中漢人始渡，據平地而墾，稱土人為「番」，番民或與漢人雜居，或遷至山區。
崇禎十五年，荷人出兵雞籠，逐西班牙軍。
永曆十五，鄭成功來臺驅荷，設一府二縣，臺北地區屬北路天興縣。

### 清領
康熙廿三年，屬臺灣府諸羅縣。
雍正元年，隸於淡水廳。
光緒元年，沈葆楨奏請設立臺北府，始有**臺北**之稱。
四年，設府治於艋舺、大稻埕間，裁淡水廳，轄新竹、淡水、宜蘭三縣。

### 日據
明治廿八年六月，日人始據，設臺北縣，轄基隆、宜蘭、新竹三支廳，八月增淡水支廳。
三十年，析臺北縣而增設新竹縣及宜蘭廳，同時廢支廳，下置臺北、士林、新莊、滬尾、景尾、桃仔園、三角湧、樹林口、中壢、基隆、金包里、頂雙溪、水返腳等十三辦務署。
卅四年，廢縣置廳，裁撤辦務署，於原臺北縣轄區分設臺北、基隆、深坑、桃園、新竹等五廳。地方廳改制，臺北廳併基隆廳全部及深坑廳之大半，廳下分設十三支廳。
大正九年，廢廳置州、郡，本市現有區域屬臺北州。
昭和十三年，松山庄併入臺北市。

### 戰後
民國卅四年，復以縣治，轄宜蘭市及淡水、文山、新莊、羅東、基隆、宜蘭、七星、蘇澳、海山九區，臺北、基隆二市改省轄。
卅六年，基隆區七堵鄉改隸基隆。
卅八年九月，淡水區士林、北投兩鎮劃出，設草山管理局。
卅九年八月，廢區署，縣府直轄鄉鎮；析宜蘭市、宜蘭區、羅東區、蘇澳區，別立宜蘭縣。
五十七年七月，臺北升格直轄，本縣轄之景美鎮、南港鎮、木柵鄉、內湖鄉暨陽明山管理局所屬之士林鎮、北投鎮等六鄉鎮劃歸臺北市。

## 政區

民國三十四年，臺灣歸中華民國，日治臺北州改為臺北縣。置臺北市，屬臺灣省轄，縣市分治。置基隆市，屬臺灣省轄。三十五年，內湖鄉析置南港鎮，鶯歌鎮析置樹林鎮。宜蘭區頭圍鄉易名宜蘭區頭城鄉。三十六年，七堵鄉併入基隆市。蘆洲鄉析置三重鎮。治遷板橋鎮，領九區一市四十二鄉鎮。析文山區烏來鄉、羅東區太平鄉、蘇澳區南澳鄉置北峰區。蘇澳區蘇澳鎮併入羅東區。三十七年，頭城鄉改頭城鎮。三十九年，政區調整，宜蘭市併宜蘭區一鎮三鄉、羅東區二鎮三鄉、北峰區太平鄉、南澳鄉等二鎮九鄉，析置宜蘭縣。餘剩七星區四鎮一鄉、新莊區二鎮三鄉、海山區四鎮二鄉、文山區一鎮三鄉、淡水區一鎮三鄉、基隆區一鎮五鄉、北峰區烏來鄉等三十一鄉鎮為其域。並新莊鎮析置泰山鄉，深坑鄉析置景美鎮、木柵鄉。四十七年，中和鄉析置永和鎮。領十五鎮、廿鄉。五十一年，三重鎮改三重市，屬縣轄市。五十七年，景美鎮、木柵鄉、內湖鄉、南港鎮、士林鎮、北投鎮併入臺北市。六十一年，板橋鎮改板橋市，屬縣轄市。六十八年，中和鄉改中和市、永和鎮改永和市，屬縣轄市。六十九年，新莊鎮改新莊市、新店鎮改新店市，屬縣轄市。八十二年，土城鄉改土城市，屬縣轄市。八十六年，蘆洲鄉改蘆洲市，屬縣轄市。八十八年，汐止鎮改汐止市、樹林鎮改樹林市，屬縣轄市。共分十縣轄市、四鎮、十四鄉、一山地鄉。

原臺北縣十縣轄市、四鎮、十四鄉、一山地鄉列如下。板橋、三重、中和、永和、新莊、新店、土城、蘆洲、汐止、樹林，以上為十縣轄市。鶯歌、三峽、淡水、瑞芳，以上為四鎮。五股、林口、深坑、石碇、坪林、八里、三芝、石門、萬里、金山、貢寮、雙溪、平溪、泰山，以上為十四鄉。烏來為山地鄉。

九十九年，易名新北市，統合十縣轄市、四鎮、十四鄉改為區，山地鄉改為山地原住民區，合有廿八區、一山地原住民區，陞格直轄市。

## 交通
### 鐵道
*縱貫線
*宜蘭線
*平溪線
*林口線

### 高速鐵路
*板橋站

### 捷運
*淡水路
*板橋路
*土城路
*新店路
*小碧潭路
*中和新蘆路
*桃園國際機場捷運
*環狀路

### 國道
*國道一號
*國道三號
*國道五號

## 文教
### 大學

*國立臺北大學
*國立臺灣師範大學
*國立臺灣藝術大學
*輔仁大學
*淡江大學
*真理大學

*華梵大學
*明志科技大學
*聖約翰科技大學
*景文科技大學
*東南科技大學
*醒吾科技大學


### 技術學院
*臺北海洋技術學院
*黎明技術學院
*致理技術學院
*華夏技術學院
*徳霖技術學院
*亞東技術學院

### 軍警校
*國防大學
*憲兵學校

### 醫護校
*耕莘健康管理專科學校
*馬偕醫學院
*馬偕醫護管理專科學校(三芝校區)

## 風景名勝

* 野柳風景區 
* 翡翠灣
* 福隆海水浴場 
* 九份、金瓜石
* 淡水老街、紅毛城、淡水漁人碼頭
* 八里左岸公園、八仙海岸、十三行博物館
* 板橋林家花園
* 三重林氏古厝
* 圓通寺、烘爐地
* 三峽老街、三峽祖師廟、鳶山
* 鶯歌陶瓷老街、陶瓷博物館、鶯歌石
* 碧潭
* 深坑老街
* 烏來溫泉
* 坪林茶業博物館
* 十分瀑布

## 據

## 它典
* 新北市政府
簡化字

**簡化字**，俗謂**簡體字**者，今言凡漢字之爲中共所化簡者也。簡字之案，始見於太平天國，民國亦推之，而後棄矣。及共和國，府以漢字之繁難故，欲廢漢字。故於西元一九五六年始頒行簡化之案。一九七七年再簡之，是謂二簡字，然民以拙畸至甚、不堪卒讀，有司旋棄之，於一九八六年頒《簡化字總表》，復以初簡之字爲範。

而後新、馬亦效之。

坊間有以「簡體字」稱「簡化字」者，蓋視其形簡於繁體字故，然此名鮮見於辭典，公文亦謂「簡化字」，是以正名焉。

又，今者日本漢字亦其所化簡者也，名曰「新字體」，其形多殊於今中土簡化字，間或有同者，如易「國」爲「国」，易「萬」爲「万」是。

簡化字既行，褒貶殊異，或以其簡化形製，習辨書寫，有所便宜；或以其毀文棄統，捨本逐末。

## 簡字之法
簡字之法，或取俗字，或並多字爲一，或不從六書而構一新字，或從日本新字體，種種不一，俱列敘於下：

### 簡字形
;代以同音、近音者，多從普通話（國語）
例：（）、（）、（）、（）、（、）

;取行、草書帖中字形
例：当（當）、韦（韋）、书（書）、长（長）、乐（樂）、车（車）、兴（興）、东（東）、专（專）

;代以無義之符
例：对（對）、邓（鄧）、观（觀）、欢（歡）、叹（嘆）、难（難）、鸡（雞）、聂（聶）、凤（鳳）、冈（岡）、刘（劉）、卫（、）

;略局部，從是者百餘字
例：灭（滅）、习（習）、（）、亲（親）、业（業）、乡（鄉）、产（產）、竞（競）、夺（奪）

;去局部而易餘之形
务（務）、（）

;存輪廓
例：飞（飛）、龟（龜）、齿（齒）、广（廣）、厂（略自**厰**、本**廠**也）

;替聲旁，多從普通話
例：毙（斃）、（）、钟（、）、舰（艦）、邻（鄰）

;入聲符
例：华（）、（）、历（、）、宾（賓）

;造形聲字，亦從普通話（國語）
例：护（護）、惊（驚）、艺（藝）、响（響）

;從俗字、古字、罕用重文
例：（）、（）、（）、（）、（）、（）、（）、（）、（）、电（）、（）、（）、国（）、凭（）、（）、（）、（）

;固通假
例：（）、（）、（）

### 類推簡化

下述諸字，匪獨依表而簡，且表列之字凡現於他字而爲之偏旁者，皆從而簡之。

《簡化字總表》第二表錄簡化字百三十二，簡化偏旁十四，以類推簡化，引申簡化者云，常用者一千七百五十三字，悉收於第三表。例：
*单（單）：弹（彈）、婵（嬋）、冁（囅）
*页（頁）：颜（顏）、颌（頷）、顺（順）、额（額）
*专（專）：传（傳）、转（轉）、砖（磚）
*饣（飠）：饭（飯）、饱（飽）、饲（飼）、饺（餃）

### 廢重文
字之有重文者，擇一為正，廢其餘。《第一批異體字整理表》數修，廢重文千餘，弗簡，皆代以簡字。

;自音義皆同之重文擇一為正
:例：（）、踪（）、（）、（、、）、（）

;從古而簡者
:例：（）、（）、（、、）

;從俗而簡者
:例：（）、（）、（）、（、）

;擇重文之一為繁，而後據《簡化字總表》簡之
:例：「裡」，「」之重文也，同音替代「裏」為「」。「」，「」之重文也，簡「嘆」為「叹」。「」「唘」皆「」之重文，簡「啓」以為「启」。「」「」「」皆為「」之重文，近音替代為「」。「厤」為「」之重文，簡而從「历」。「」為「」重文，亦簡從「历」（與「曆」之簡者異字同形）。

### 從新形

西元一九六五年，《印刷通用漢字字形表》初定新字形，其形蓋手書俗體也。一九八八年，印《現代漢語通用字表》代之，收通用字七千。茲列五例：

;易「釆」而從「米」
:例：奥（奧）、粤（粵）

;易「囚」而從「日」
:例：温（溫）、媪（媼）

;省折為點
:例：虚（虛）、嘘（噓）

;「⺥」與「爫」改從「⺈」
:例：静（靜）、睁（睜）

;易「奐」而從「奂」
:例：换（換）、焕（煥）

## 備考
*繁體字
*六書
*書體
*日本新字體
*滅絕漢字

## 據
板橋區

**板橋**，新北市轄區也，亦為新北市治所，處新北市中西，為淡水河西岸之政經中心、交通樞紐。其方二十三平方公里，口五十五萬七千餘，臺灣鄉鎮市區者至繁也。自**北縣**升格直轄，城市發展迅速，境內林本源園邸亦頗負盛名，可謂新舊並蓄、宜古宜今。

## 詞源
板橋昔稱**擺接社**，平埔族所居，後漢人至，漸成聚落。時大漢溪船運興盛，商旅貨物於**湳仔港**上岸，運往**擺接社**閩南人聚落，途經林家花園後之**公館溝**。其上建一木板橋，便於人貨通行，遂稱**枋橋頭**。近年公館溝整治加蓋，橋不復見。日治時，易名**板橋**至今。

## 文教
### 大專院校
* 臺灣藝術大學
* 亞東技術學院
* 致理技術學院

### 高級職業學校
* 光華商業職業進修學校
* 豫章高級工商職業學校

### 高級中學
* 板橋高級中學
* 海山高級中學
* 華僑實驗高級中學
* 光仁高級中學

## 通運

### 捷運

* 板南路
* 環狀路
湩

**湩**者，亦稱**乳**，**乳汁**，俗作**奶**，哺乳動物皆有之，蓋其所賴以飼子孫者也，湩皆出雌性，乳腺之精華也。人之初，幼弱不能化其所食，故以湩代之，作調代謝，護消化道之用，就人而言，需哺子近年，餘各有差，久之，人類乃牧牛、羊，取其奶充飲食之需，遂成大類，所用頗多。其中蛋白甚豐，頗益康健，今世人多好牛湩。復有酵發乳品，提煉精華而成食料者，湩酪、黃油、酸奶、湩酒皆是。

常溫時，其酸鹼處六七之間，而性略酸。

## 據
重文

**重文**者，漢字之一字多書也，今謂之曰「**異體字**」、「**正體字**」。

時有古今，字有更革，乃生重文。重文諸字，常正常用者，異罕見者，然此則非定。引例為證，若「」、「」者，繁體字用者以「夠」為正，而簡體字用者以「够」為正，此非繁簡之辨，重文之正異無定也。

## 外連
*異體字表修訂版
*中華民國教育部異體字字典
*中央研究院歷史語言研究所電腦漢字字形、異體字及詞彙整合知識庫
雲林縣

**雲林縣**，治斗六。在臺灣之中，據嘉南平原之北。東界南投，西臨海峽，南限北港溪與嘉義縣接壤，北阻濁水溪鄰彰化縣。生齒六十九萬有奇。廣袤千二百九十平方公里，其地什九平衍，餘皆山阜。邑人舊多務農，以產糖為宗。後則百業少頹，鄉民多流寓他邦。

## 史
雲林居臺灣極西，距澎湖最近。漢人自澎湖徙臺，必先及邑之沿海。殆及宋乾道七年，邑境北港（古稱毗舍耶）一帶，已通中土。明初始有漢人移居，與番互市。

明天啟元年，顏思齊自日本浮海入臺，鄭芝龍附之，登陸**笨港**，以十寨為基，拓地四方。

荷人據臺三十有七載，曾招徠漢人，拓殖斯土，並立教堂。

明永曆十五年，鄭成功逐荷人，設治屯田，寓兵於農；初闢臺南周遭二十四里，漸次廣之。邑地乃其部將林圯率軍初拓**斗六門**，墾荒招佃，蓋以軍屯為主，民墾次之。

及清，康熙二十三年，改東寧府為臺灣府，轄臺灣、鳳山、諸羅三縣，邑地屬諸羅。

光緒十年，清廷授劉銘傳為首任**臺灣巡撫**。十二年，銘傳奏請於嘉義以北、彰化以南，北起濁水溪，南迄石圭溪，添設一縣，名曰雲林縣；並派陳世烈駐斗六籌建縣城。卜地沙連堡林圯埔街外郊雲林坪為城址，築土城，厚六尺，闢四門，周一千三百丈，環植莿竹三層，至十三年二月告竣。

日據之初，隸臺灣總督府嘉義支廳，尋改設斗六支廳。

民國三十四年臺灣光復，改隸臺南縣，設斗六、虎尾、北港三區署以佐治。三十九年重劃行政區域，遂復設**雲林縣**，治**斗六**。

## 政區

民國三十四年，臺灣歸中華民國，日治臺南州改為臺南縣。三十五年，斗六鎮析置林內鄉，土庫鎮析置褒忠鄉，崙背鄉析置麥寮鄉，海口鄉二分臺西鄉、東勢鄉。三十九年，政區調整，併臺南縣斗六區二鎮四鄉、虎尾區三鎮六鄉、北港區一鎮四鄉等二十鄉鎮，析置雲林縣。治斗六。領六鎮、十四鄉。七十年斗六鎮改斗六市，屬縣轄市。今實分一縣轄市、五鎮、十四鄉。

一縣轄市、五鎮、十四鄉列如下。斗六為縣轄市。斗南、虎尾、西螺、土庫、北港，以上為五鎮。古坑、大埤、莿桐、林內、二崙、崙背、麥寮、東勢、褒忠、臺西、元長、四湖、湖口、水林，以上為十四鄉。計二百二十六村、百五十七里。

## 文教
嘉義市之學校，大專院校者有七，各類高中者二十一，國中有四十一，國小百五十餘。

國立雲林科技大學，民國八十年國立雲林技術學院立校，八十六年改為國立雲林科技大學。

國立虎尾科技大學，民國六十九年臺灣省立雲林工業專科學校；復多所歷經，九十三年改為國立虎尾科技大學。

國立臺灣大學，昭和三年臺北帝國大學，民國三十四年改為國立臺灣大學。

國立臺灣海洋大學，民國四十二年臺灣省立海事專科學校；復多所歷經，七十八年改為國立臺灣海洋大學。

環球科技大學，民國八十一年環球商業專科學校；復多所歷經，九十九年改為環球科技大學。

中國醫藥大學，民國四十七年中國醫藥學院立校，九十二年改為中國醫藥大學。

中華科技大學，民國五十七年私立中華工業專科學校；復多所歷經，九十八年改為中華科技大學。

## 據

## 它典
* 雲林縣政府 

*
斗六市

**斗六市**，處雲林縣之東，為縣治所在，百司所駐，乃全縣商賈、文教、醫藥之樞會。其地東鄰南投竹山，南接古坑，西連虎尾、斗南，北界莿桐、林內。廣九十三平方公里有奇，丁口十萬七千餘，冠於全縣。

## 郵傳
界林內之際，有斗六交流道，接國道三號以通南北；又有省道七八號快速道路以絡東西。省道台一丁路，北入莿桐達國道一號西螺交流道，南入斗南達斗南交流道；省道台三路，北接林內、竹山，南接古坑、梅山。復有縱貫鐵道穿城而過。驛路四通，車馬輻輳，往來捷速。

## 農業
斗六市地傍山麓，嘉南大圳穿流其間，泉源沛足，壤沃氣和，實農桑之善地。所產以稻、蔗、落花生、柳橙、文旦為大宗。中以斗六文旦、茂谷柑、柳橙尤具風土之色，名聞全臺。

斗六文旦，甘芳多汁，植地廣二百公頃。賴農會督導樹藝之法，品第絕佳，冠於全島。市公所與農會歲辦品鑑以課其精，屢奪全臺果品之冠，遠近馳名，多充中秋餽贈之珍。

## 教育
市內黌舍林立，有國立雲林科技大學，又私立環球科技大學。中等黌序則有國立斗六高中、斗六家商，縣立國中三所，私立正心中學一所；小學則縣立凡十三所，更有私立維多利亞雙語中小學及蒙塾數十所。延聘名師，黌宇大備，使童蒙以迄太學，皆得就近肄業，學子遂免負笈他鄉、勞頓舟車之苦。

分類:雲林縣地方
基隆市

**基隆市**，古稱**雞籠**，以多雨故，得名「**雨港**」。居臺灣東北，方百三十有二公里，平地幾稀，幾盡為山，北濱海，餘三面環山界新北，唯茲城不與省相連。口三十七萬七千餘。以紫薇、杜鵑花為市花；分仁愛、中正、中山、安樂、信義、七堵、暖暖七區。

## 史

## 政區

基隆市轄七區。
*中正區
*中山區
*信義區
*仁愛區
*安樂區
*七堵區
*暖暖區

### 沿革

別有和平島，隸中正區轄。

## 文教
大專院校者有三，各類高中者十三，國中有十一，國小四十有二。

國立臺灣海洋大學，民國四十二年臺灣省立海事專科學校立校；復多所歷經，七十八年改為國立臺灣海洋大學。

崇右影藝科技大學，民國五十一年右任商業專科學校籌校，五十六年首設崇右企業管理專科學校；復多所歷經，一〇六年改為崇右影藝科技大學。

經國管理暨健康學院，民國五十六年德育護理專科學校立校；復多所歷經，九十一年改為經國管理暨健康學院。

## 據

## 它典
* 基隆市政府
淡水河

**淡水河**，處臺灣北。其流長、流域，皆居臺灣第三。流域蓋新北、臺北、基隆、桃園、新竹、宜蘭一隅。淡水諸流，正者大漢溪。正流會新店溪於板橋江子翠，乃稱淡水河焉。後合基隆河於關渡，北臨淡水八里二地間。終漸臺海。

是北臺水母也。是之供水，仰其鼻息。大漢溪上游，有石門水庫焉。北勢溪，新店溪支流也，翡翠水庫處焉。基隆河之所經，有新山西勢二水庫焉。

## 支流
* 基隆河
* 大漢溪
* 新店溪

## 它典
* 中華民國經濟部水利署「淡水河之紹介 」
宣統帝

**溥儀**，字**耀之**，號**浩然**，遜帝也。穆宗承繼子、德宗兼祧子也，嫡母孝定景皇后葉赫那拉氏。本生考醇親王載灃，德宗弟也，本生妣幼蘭。光緒三十二年春正月十四誕於醇邸。

三十四年冬十月壬申，德宗疾大漸，皇太后與軍機議立儲君，眾諫以時值危難，當立長君，皇太后怒，乃命溥儀教養宮內。癸酉，德宗崩，奉皇太后懿旨入承大統，為嗣皇帝，嗣穆宗，以明年為宣統元年，兼承大行皇帝之祧。父載灃奉皇太后懿旨監國，為攝政王。軍國機務，中外章奏，悉取攝政王處分，稱詔行之，大事並請皇太后懿旨。複尊皇太后為太皇太后，是日，太皇太后亦崩。

其後政事多出攝政王。唯時革命黨起謀倡民主，廢帝制，國家多事。

三年十月，攝政王載灃奏皇太后隆裕，繳監國攝政王章，退歸籓邸。皇太后懿旨，晉世續、徐世昌為太保，衛護皇帝。未幾，革命事竟。十一月，皇太后命召集臨時國會，以國體或共和或君憲事付公決。十二月，袁世凱奏與革命軍伍廷芳議，贊成共和。十二月廿五，以承皇太后懿旨，頒《退位詔書》，遜位，留皇帝名號，不問政事，退居養心殿。臨時政府與立《清室優待條件》，凡三章十九條，計皇室優待條件八，皇族待遇條件四，滿、蒙、回、藏待遇條件七。故宮以乾清門為界，皇帝轄門北，國民政府領其南。

中華民國六年六月，張勳入京。七月一日，擁溥儀復辟。民益憤，乃於十二日退位。

十三年十一月五日，馮玉祥使鹿鐘麟擁兵闖紫禁，廢《清室優待條件》，更立新款五，迫溥儀離宮。乃遷故醇王邸，繼亡日本公使館。後避居天津張園、靜園凡七年，靜觀世事。

二十一年，日本恃兵據東北久矣，恐起世論，乃於三月一日迎溥儀至長春，為滿洲國執政，謀裂中國，建元大同。二十三年，改號滿洲帝國，僭稱皇帝，改元康德。以鄭孝胥為國務院總理，後以張景惠繼之。然政事多出日人。

三十四年，日本敗降，滿洲國繼亡。溥儀為蘇軍所俘，解往北地，彼國待之殊優。其間，嘗詣遠東國際軍事法庭，證日軍據華，挾其僭立事。

三十八年，中共得國，以其為日寇傀儡，貶為戰犯。一九五〇年解之歸國，羈哈爾濱、撫順。一九五九年末，國家主席劉少奇特赦之，位與庶民同。後中共委以政協委員。

一九六七年十月十七日，崩。骨灰奉安於北京八寶山革命公墓。一九九五年，妻李氏遷葬諸私塚華龍皇家陵園，在崇陵側。五娶皆無所出，以族子毓喦為嗣。

今多稱**廢帝**、**遜帝**，或以年號稱**宣統帝**。嘗為滿洲皇帝，故亦有稱**康德帝**者。

嘗口述家世生平，弟溥傑編成《我的前半生》行世。

## 宗室
*父 醇親王 載灃
*母 醇親王嫡福晉 幼蘭 蘇完瓜爾佳氏
*妻 皇后 婉容 郭布羅氏
*妻 李淑賢
*妾 淑妃 文繡 鄂爾德特氏
*妾 明賢貴妃 玉齡 他他拉氏
*妾 福貴人 李玉琴
*嗣子 毓喦
板橋

**板橋**，常言為板橋區，然亦有他義，兹列︰
* 台灣新北市之板橋區，故名「板橋市」
* 日本東京都之板橋區
* 鄭燮之字，乃「板橋」也。
傳統漢字

**傳統漢字**，言楷字之從古者也。夫傳統漢字，秦漢以來未之變也，無別繁簡，俗俚書法，各家不一。
共和國立，以字繁難礙習，遂召賢林，因舊字以爲本，草書之法以爲例，或假諸通行市井者，統以範率，案就，令頒行，舊字謂之「繁體」，以別其簡者。
而臺灣不納簡化字，猶謂其字爲「正體字」，大陸亦有「正筆字」之謂。

## 習用
### 中華

今齊舊字爲率者，有臺、港、澳也。

中原自簡化字行都邑，漸市井，舊字輒廢，今用之，則謂不中矩，不納案牘。

雖然，未之盡絕，今猶見乎典籍、古跡、老店、港澳臺之揆、書法技藝之屬。

### 日本
日本行《當用漢字》以來，新字體立而爲正，曩以爲「正字體」者，今曰「舊字體」矣，小異舊字。

### 新馬
新馬二國，兼納簡體，不拘雅俗，故齊古者猶衆，或傳統、簡化錯雜。

### 朝鮮
朝鮮、韓國少漢字之用，多以舊字爲正，亦有兼用略字者。

### 越南
越南今多書拉丁字，而鮮用漢字，無涉繁簡之辨。

## 兼查
*簡化字
*日本舊字體
*國字標準字體
宜蘭縣

**宜蘭縣**在臺灣東北，東濱太平洋，西屹雪山，界新北、桃園、新竹，南鄰花蓮，西南接臺中一隅。其蘭陽平原，城鎮林立，人口集中，通運便利，民多居焉。市街隔蘭陽溪分南北：曰宜蘭、羅東。

斯地也，古稱**噶瑪蘭**、**蛤仔難**。西元二〇一七年三月四日，第十七萬五千四百十一遊星得名宜蘭。
## 政區
民國三十四年，臺灣歸中華民國，日治臺北州改為臺北縣。三十五年，宜蘭區頭圍鄉易名宜蘭區頭城鄉。三十七年，頭城鄉改頭城鎮。三十九年，政區調整，宜蘭市併宜蘭區一鎮三鄉、羅東區二鎮三鄉、北峰區太平鄉、南澳鄉等二鎮九鄉，析置宜蘭縣。治設於宜蘭市。今實分一縣轄市、三鎮、六鄉、二山地鄉。

一縣轄市、三鎮、六鄉、二山地鄉列如下。宜蘭為縣轄市。羅東、蘇澳、頭城，以上為三鎮。礁溪、員山、壯圍、五結、冬山、三星，以上為六鄉。大同、南澳，以上為二山地鄉。

## 文教
### 特殊教育
* 國立宜蘭特殊教育學校

### 大專院校
* 國立宜蘭大學
* 佛光大學
* 淡江大學
* 蘭陽技術學院
* 聖母醫護管理專科學校
* 耕莘健康管理專科學校

### 高級職業學校
* 國立宜蘭高級商業職業學校　
* 國立羅東高級工業職業學校
* 國立羅東高級商業職業學校
* 國立頭城高級家事商業職業學校
* 國立蘇澳高級海事水產職業學校

### 高級中學
* 國立宜蘭高級中學
* 國立羅東高級中學
* 國立蘭陽女子高級中學
* 宜蘭縣私立慧燈高級中學
* 宜蘭縣私立中道國際中小學
* 宜蘭縣立南澳高級中學
* 國立宜蘭大學附設高級農工職業進修學校

### 社區大學
* 宜蘭社區大學
* 羅東社區大學

## 它典
* 宜蘭縣政府 

*
臺中市

**臺中市**，中華民國直轄市也，居臺灣中部，北接苗栗、新竹，南臨彰化、南投，東隔中央山脈界宜蘭、花蓮，西濱臺灣海峽。方二千二百平方公里，口二百七十七萬有奇，全臺居次，合彰投為都會。

## 政區

民國三十四年，臺灣歸中華民國，日治臺中州改為臺中縣。治員林鎮。置臺中市，屬臺灣省轄，縣市分治。置彰化市，屬臺灣省轄。民國三十六年，北屯鄉、西屯鄉、南屯鄉併入前臺中市。民國三十八年，析東勢區和平鄉、玉山區信義鄉、能高區仁愛鄉置中峰區。三十九年，政區調整，臺中縣南投區二鎮二鄉、玉山區一鎮一鄉、能高區一鎮一鄉、竹山區一鎮一鄉、中峰區信義鄉、仁愛鄉等十二鄉鎮，析置南投縣。前彰化市彰北、彰西、彰南、大竹四區併臺中縣彰化區二鎮五鄉、員林區三鎮六鄉及北斗區二鎮六鄉等廿四鄉鎮，析置彰化縣。餘剩大屯區四鄉、豐原區一鎮四鄉、大甲區四鎮四鄉、東勢一鎮二鄉、中峰區和平鄉等廿一鄉鎮為其域。治遷豐原鎮。領六鎮、十五鄉。民國六十二年，析和平鄉梨山村、平等村置梨山建設管理局，屬臺灣省轄。民國六十五年，豐原鎮改豐原市，屬縣轄市。六十九年，梨山建設管理局復屬和平鄉。民國八十二年，大里鄉改大里市，屬縣轄市。民國八十五年，太平鄉改太平市，屬縣轄市。共分三縣轄市、五鎮、十二鄉、一山地鄉。

前臺中縣三縣轄市、五鎮、十二鄉、一山地鄉列如下。太平、大里、豐原，以上為三縣轄市。梧棲、清水、大甲、沙鹿、東勢，以上為五鎮。霧峰、烏日、后里、潭子、大雅、神岡、石岡、、新社、大肚、龍井、外埔、大安，以上為十二鄉。和平為山地鄉。

前臺中市於民國三十四年置，屬臺灣省轄。承日治臺中市分中區、東區、西區、南區、北區五區。民國三十六年，大屯區北屯鄉編為「北屯區」、西屯鄉編為「西屯區」、南屯鄉編為「南屯區」，合有八區。

九十九年，縣市併之，統合前臺中縣三縣轄市、五鎮、十二鄉、一山地鄉為廿九區及前臺南市八區，合有三十七區，六百廿五里、萬二千九百六十五鄰。，陞格直轄市。

## 山川
境內有雪山，乃臺灣第二高峰。有三大川，曰大甲溪、曰大安溪、曰烏溪。

## 郵傳
有高速公路二縱二橫，曰中山高速公路、曰福爾摩沙高速公路、曰臺中環線、曰水沙連高速公路，四方往來皆便利。又有鐵路，曰臺中捷運、曰臺灣鐵路縱貫路、曰臺灣鐵路海岸路，曰臺灣高速鐵路。又有臺中清泉崗機場、臺中港，可通澎湖、金門、馬祖、中原乃至外國。

## 宗教
官立壇廟有臺中市孔廟、臺中市忠烈祠，今臺中城隍廟乃鄉紳再建，非原官立廟也。復有天后宮樂成宮、大甲鎮瀾宮、武廟南天宮、佛寺寶覺寺、清水紫雲巖。天主教堂有耶穌救主總堂，基督教堂有柳原教會。回教清真寺有臺中清真寺。

## 文教
### 大學
有官立大學中興大學、臺中教育大學、臺灣體育運動大學、中科技大學、勤益科技大學等，復有綜合大學東海大學、逢甲大學、静宜大學、亞洲大學等，復有醫科大學中山醫藥大學、中國醫藥大學等，復有科技大學中臺科技大學、朝陽科技大學、弘光科技大學、修平科技大學等。

### 中等學校
吾臺人初無中學，有則自中一中始。
### 圖書館
*國立公共資訊圖書館
*臺中市立圖書館
### 博物館
*國立自然科學博物館
*國立臺灣美術館

分類:臺中市
環

**環**者，可解為：
*數學之解：
**環 (代數)
**環 (圖論)
**環形

*化學之解：
**環 (蛋白質)
**環 (核酸)

*天文之解：
**行星環
球陽記事

官修稱**球陽記事**、後尚氏當國，多稱**記事**，日本稱**球陽**，古以陽字風雅，球陽者，蓋琉球之美號也，琉球國三史其一也，乾隆八年，法司蔡溫、總宗正尚文思、纂脩司鄭秉哲等承王命，修天孫氏肇琉球以來政教、文化、神祇、天象、商賈事諸般。乾隆十年，書成，及後百餘年，增修不綴，至尚泰王讓國方止。琉三史中，此書最祥。卷凡二十有二，附卷凡三、外卷三、外卷附卷一。後佚數卷。今本卷凡二十二，附卷二。
## 編修官
*法司　
**蔡溫 具志頭親方文若
**向儉德 今歸仁親方朝見
**向得功 宜野灣親方朝雅
*總宗正
**尚文思 本部王子朝隆
**向依仁 大城按司朝倚
**向秉乾 國頭親方朝齊
*纂修司
**鄭秉哲 伊差川親雲上佑實
**蔡宏謨 久高里之子親雲上克定
**梁煌 當間親雲上子明
**毛如苞 和今慶里之子親雲上
## 目錄
*卷一：天孫氏 舜天王 舜馬順熙王 義本王 英祖王 大成王 英慈王 玉城王 西威王 察度王 武寧王
*卷二：尚思紹王 尚巴志王 尚忠王 尚思達王 尚金福王 尚泰久王 尚德王
*卷三：尚圓王 尚宣威王 尚眞王
*卷四：尚清王 尚元王 尚永王 尚寧王
*卷五：尚豐王 尚賢王
*卷六：尚質王 
*卷七：尚貞王（一） 起元年至十四年
*卷八：尚貞王（二） 起十五年至二十九年
*卷九：尚貞王（三） 起三十年至四十一年
*卷十：尚敬王（一） 起元年至八年
*卷十一：尚敬王（二） 起九年至十六年
*卷十二：尚敬王（三） 起十七年至二十年
*卷十三：尚敬王（四） 起二十一年至三十年
*卷十四：尚敬王（五） 起三十一年至三十二年
*卷十五：尚穆王（一） 起元年至十九年
*卷十六：尚穆王（二） 起二十年至三十二年
*卷十七：尚穆王（三） 起三十二年至四十年
*卷十八：尚穆王（四） 起三十九年至四十三年
*卷十九：尚溫王（全） 起元年至八年 尚成王 起元年止元年
*卷二十：尚灝王（全） 起元年至三十一年
*卷二十一：尚育王（全） 起元年至十三年
*卷二十二：尚泰王 起元年至二十九年
*附卷一：尚寧王 尚豐王 尚賢王 尚質王 
*附卷二、三：尚貞王 尚益王 尚敬王 尚穆王 尚溫王 尚灝王 尚育王 尚泰王
文湖路

**文湖路**，亦稱**棕路**，台北捷運列軌之首也。發軔於南港展覽館，而於動物園弭節，凡廿四軴矣。

## 史
**北捷**列轍，斯立於初。初名**木柵路**。一九九六年始運，然所置候歇僅後來之半，斯十二矣。始中山國中，終動物園。
居十有三年，**內湖路**方就，合木柵路稱**柵湖路**。然患禍頻發，或孽火焚輪，或中雷遽止。事端非常，素已熟聞。恰「柵湖」同「詐胡」，音相比類，或曰不祥。捷運局遂更之，以木柵為「文山」，而合稱**文湖**，眾怨乃息。

## 行
文湖路，異於常路也。他路之車有六，繄斯路獨有車四者。連輿間不相通，而別轍不然，此其殊乎凡者矣，是以踵冠稠密，且客寡而功微矣。

## 軴

分類:文湖路
分類:臺北捷運
淡水路

**淡水路**者，臺北捷運一主幹也。起自淡水，凡廿一站，迄至中正紀念堂，同信義路並曰淡水信義路。

## 沿革

## 站

分類:淡水信義路
分類:臺北捷運
臺北捷運

**臺北捷運**者，臺北新北二城捷運也。民國八十五年始通。凡六主路，曰文湖（又曰「棕路」）、曰淡水信義（又曰「紅路」）、曰松山新店（又曰「綠路」）、曰中和新蘆（又曰「橙路」）、曰板南（又曰「藍路」）、曰環路（又曰「黃路」）；二支脈，曰新北投、曰小碧潭。總長一百四六又十分二公里，計一百卅一站。遠者車費六十五元台幣，近者廿元。

是為臺北都會區之捷運系統。夫建設之由，蓋為解臺北交通之壅塞，而促其榮華發展也。

## 一覽

## 築之而未通者

## 它典
* 臺北捷運 
* 臺北捷運工程局 

分類:新北市
南投縣

**南投縣**，治南投市。為臺灣地理中心。虛省前為臺灣省之會也。處臺灣之中，臺中之東南，臺灣之內陸縣，唯南投而已。茲縣乃濁水溪源頭，農業發達，有日月潭、玉山等，聞名遐邇。

## 史
南投為平埔族社名。昔《諸羅縣志》所載「虎尾之北有大武郡山，東為南投山，內社二，溪南為南投，溪北為北投」得名南投。

## 政區

民國三十四年，臺灣歸中華民國，日治臺中州改為臺中縣。三十九年，政區調整，併臺中縣南投區二鎮二鄉、玉山區一鎮一鄉、能高區一鎮一鄉、竹山區一鎮一鄉、中峰區信義鄉、仁愛鄉等十二鄉鎮，析置南投縣。治南投鎮。並集集鎮析置水里鄉。領五鎮、八鄉。七十年南投鎮改南投市，屬縣轄市。今實分一縣轄市、四鎮、六鄉、二山地鄉。

一縣轄市、四鎮、六鄉、二山地鄉列如下。南投市為縣轄市。埔里、草屯、竹山、集集，以上為四鎮。名間、鹿谷、中寮、魚池、國姓、水里，以上為六鄉。信義、仁愛，以上為二山地鄉。

## 文教
南投縣之學校，大專院校者有二，各類高中者十七，國中三十有一，國小百四十有二。

國立暨南國際大學，民國八十四年復校於臺，處埔里大學路，以人文、管理、科技、教育領域著稱。

南開科技大學，民國五十八年南開工業專科學校立校；復多所歷經，九十七年改為南開科技大學。

## 引據


## 它典
* 南投縣政府
呂不韋

**呂不韋**，衛之濮陽人也。生周赧王之世。往來諸國間，販賤賣貴，遂家累千金。

適邯鄲，遇秦質子異人，以為奇貨可居，乃資之千金。

時秦儲君安國君所寵華陽夫人無後。不韋入秦，因華陽夫人弟至安國君門，異寶賄於華陽。以華陽為楚人，不韋乃命異人楚服楚語，往謁華陽，華陽喜，不韋遂說夫人以立異人為嗣，名曰「子楚」。

秦昭襄王五十六年秋，王薨，安國君立，是為秦孝文王；以華陽為后，子楚為儲。期年繼薨，子楚立，即莊襄王。

莊襄王元年，拜不韋為相，封文信侯，食邑洛陽十萬戶。

又三年，莊襄王薨，子政立，尊不韋為「仲父」。

王母趙姬，本不韋獻於異人者也，與不韋有私。莊襄既薨，不韋出入後宮，有若無人。日久，力不能支，乃遣嫪毐偽腐以進，竟生二子。或云王亦不韋子也，王怒，遂誅嫪毐，流不韋於蜀，不韋不能自安，未幾自鴆而卒。時秦王政十二年也。

不韋以商而仕，嘗使其客各著所聞，集論以為八覽、六論、十二紀，二十餘萬言。以為備天地萬物古今之事，號曰呂氏春秋。布咸陽市門，懸千金其上，延諸侯游士賓客有能增損一字者予千金云。
元天順帝

**元天順帝**諱**阿速吉八**，泰定太子也，延祐七年生，母八不罕，出弘吉剌氏。致和元年阿剌吉八與泰定居上都。七月，泰定崩，倒剌沙用事，以太子幼，踰月不立君，百官俱疑。

九月，燕帖木兒立懷王圖帖睦爾為皇帝於大都。倒剌沙始立阿剌吉八，改元天順。復發兵攻大都，皆北。十月，齊王月魯帖木兒、元帥不花帖木兒圍上都，倒剌沙以皇帝寶降，乃歸政大都。天順不知所向，在位僅月餘。

元人以武宗之裔為正統，故泰定、天順無廟號、諡號，以年號稱之而已。

## 家屬

*父 元泰定帝 也孫帖木兒
*母 八不罕皇后

## 據

*《元史·泰定帝本紀》
*《元史·明宗本紀》
二簡字

**二簡字**者，漢字自簡化字以降之再簡者也，中華人民共和國文字改革委員會造之，一九七七年十二月廿日，佈《第二次漢字簡化方案（草案）》，其字甚簡，至於陋矣。

二簡既行，書報難閱，萬民病之，故未推之，卒廢於一九八六年，後遂無復簡者。

## 法
《第二次漢字簡化方案（草案）》之簡，茲列其榦。

### 形聲
存其形旁，替其聲旁，例：

造以茲法之一簡字有：远－遠，达－達，进－進，歼－殲，忧－憂，扰－擾，拥－擁，态－態，适－適，认－認，让－讓，坟－墳。

### 會意
造新字，從會意：

造以茲法之一簡字有：尘－塵，泪－淚，笔－筆，帘－簾。

### 假
假以同音，例：

亦有如是簡者：桔－橘，帐－账，－，－，闫－阎，兰－蓝、篮，予－预、豫，欠－歉，令－龄，邦－帮，－，交－跤，扇－煽、搧，付－副，杆－秆、竿，太－泰。「桔－橘」「帐－账」之屬今猶有用者。

造以茲法之一簡字有：只－隻，兰－蘭，荡－盪，卜－蔔，干－幹、乾，谷－穀，后－後，伙－夥，松－鬆，面－麵。

### 略
略其一部。如：

造以茲法之一簡字有：声－聲，电－電，么－麽，术－術，复－複、復，医－醫，扫－掃，飞－飛。

### 替
存其輪廓，替一部以符號：

造以茲法之一簡字有：贝－貝，难－難，鸡－雞，汉－漢，欢－歡，仅－僅，邓－鄧，郑－鄭，赵－趙。

## 見
*正體字
*簡化字
*日本新字體
林紓

**林紓**，字**琴南**，號**畏廬**，閩縣人。光緒八年舉人。少孤，事母至孝。幼嗜讀，家貧，不能藏書。嘗得史、漢殘本，窮日夕讀之，因悟文法，後遂以文名。壯渡海遊臺灣，歸客杭州，主東城講舍。入京，就五城學堂聘，複主國學。禮部侍郎郭曾炘以經濟特科薦，辭不應。

生平任俠尚氣節，嫉惡嚴。見聞有不平，輒憤起，忠懇之誠發於至性。念德宗以英主被扼，每述及，常不勝哀痛。十謁崇陵，匍伏流涕。逢歲祭，雖風雪勿為阻。嘗蒙賜御書“貞不絕俗”額，感幸無極，誓死必表於墓，曰“清處士”。憂時傷事，一發之於詩文。

為文宗韓、柳。少時務博覽，中年後案頭唯有詩、禮二疏，左、史、南華及韓、歐之文，此外則說文、廣雅，無他書矣。其由博反約也如此。

其論文主意境、識度、氣勢、神韻，而忌率襲庸怪，文必己出。嘗曰：“古文唯其理之獲，與道無悖者，則味之彌臻於無窮。若分畫秦、漢、唐、宋，加以統系派別，為此為彼，使讀者炫惑莫知所從，則已格其途而左其趣。經生之文樸，往往流入於枯淡，史家之文則又隳突恣肆，無複規檢，二者均不足以明道。唯積理養氣，偶成一篇，類若不得已者，必意在言先，修其辭而峻其防，外質而中膏，聲希而趣永，則庶乎其近矣。”紓所作務抑遏掩蔽，能伏其光氣，而其真終不可自閟。尤善敘悲，音吐淒梗，令人不忍卒讀。論者謂以血性為文章，不關學問也。

所傳譯歐西說部至百數十種。然紓故不習歐文，皆待人口達而筆述之。任氣好辯，自新文學興，有倡非孝之說者，奮筆與爭，雖脅以威，累歲不為屈。尤善畫，山水渾厚，冶南北於一爐，時皆寶之。紓講學不分門戶，嘗謂清代學術之盛，超越今古，義理、考據，合而為一，而精博過之。實於漢學、宋學以外別創清學一派。時有請立清學會者，紓撫掌稱善，力贊其成。甲子秋，卒，年七十有三，門人私諡貞文先生。有畏廬文集、詩集、論文、論畫等。
## 據
*《清史稿》
晝

**晝**者。旦至暮也，與夜為介，合為一日。

晝有短長焉。中國居赤北，自冬入夏日以長，自夏入冬日以短，兩至（夏至、冬至）而極，界焉。南土反是。蓋地之周，有自轉、公轉也。自轉循赤，公轉循黃，二者交，謂**黃赤交角**也。若夫夏至，日在正交角側；至於冬至，則在負交角側。其中漸變，是以日以長短也。
## 分時
其始者，將明未明謂之昕。東方既白謂之旦。江花勝火謂之曉。晝中謂之晌。日之將入謂之昃，日之將落謂之夕、昏、暮。暝者，暮之別稱也。
## 文化
古來詩文多以朝日勸進取，若漢樂府有「朝露待日晞」「陽春布德澤」之句。金星晨出，詩曰：東有啟明，西有長庚。古人於朝謂之啟明星，於夕謂之長庚。今海內多於早間進食，早膳也，俗曰早餐、早飯。於時之報則謂之曰早報，蓋冠早字以別晚報也。
夜

縮圖|夜
**夜**者，**宵**也，日既西落，一日之休也，或謂**晚間**、**晚上**。天朗氣清之時，常綴眾星及月，否則玄黑而已。夜有五更，一更爲戌，二更爲亥，三更為爲子，四更爲丑，五更爲寅。計十時。考今之曆法，則在午後六時至早間五時之間。子時謂子夜，或謂中夜、半夜、夜闌。今人謂夜半之食曰夜宵。蓋取二字同意也。希臘人謂曰倪克斯，奉之爲夜神，名列諸祖神中。

## 文化
詠夜者古來已眾，四海皆同。

《詩》有云：「夜如何其？夜未央。君子至止，鑾聲鏘鏘」，**央**者，夜之盡也。

辛稼軒詞曰：「鳳簫聲動，玉壺光轉，一夜魚龍舞。」此寫夜中繁華，月既西浮者也。

唐張若虛《春江花月夜》云：「江畔何人初見月，江月何年初照人？」是乃咏月夜也。

**夙夜**，謂整夜。漢丞相諸葛亮曰：「夙夜憂嘆」，斯謂憂嘆終夜而不寐也。
主義

**主義**，又曰**宗、教、家**，意理之名也，謂思想、學術之所宗。夫主義者，英字之後綴-ism ( /- ˌ ɪ z əm / ) 以，其源出古希臘語後綴-ισμός ( -ismós )。遷之以示行動、狀態、條件、學說，恒用以謂哲學、理則、宗教、群學等，蓋人之精神，群之制象，亦有若名，是以道不同，則主義者不相與謀。

漢語「主義」，出自《史記·袁盎晁錯列傳》，有「敢犯顏色以達**主義**，不顧其身，為國家樹長畫」語，主義訓曰「主張」。

清末，西學東漸，日人福地源一郎取之譯英文「principle」、「-ism」，後遍傳東亞。清人嚴復以宗譯「-ism」，言門派主張，語出漢譯佛書，而郭沫若詩有「三宗」之語，即「三民主義」也。
錦州市

**錦州**，遼西重鎮也，方萬零三百零一平方公里，口三百一十三萬。北依松嶺山，南瀕渤海。醫巫閭山貫其東北，大凌河、小凌河、女兒河為市內大川。遼太祖時，以漢俘建錦州。國共內戰時，兩軍嘗激戰於此。
## 沿革
春秋之世，燕地。
戰國，燕遼西郡地。
秦，分屬遼西、遼東二郡地，遼西郡治陽樂，今義縣劉龍臺也。
西漢，分屬遼西、遼東二郡地，遼西郡仍治陽樂。遼東郡西部都尉治無慮，今北鎮市西也。
東漢，屬遼東屬國、遼西郡、遼東郡，遼東屬國治交黎，今義縣也。
曹魏改交黎為昌黎，置昌黎郡，餘者襲東漢舊制。
西晉襲曹魏舊制不改。
東晉，慕容廆居大棘城，以其地為平州治所，仍置昌黎郡。粵及前燕、前秦、後燕、北燕、北魏、東魏、北齊，沿革多變。
隋，改昌黎郡曰燕郡。唐同隋制，開元七年，屬平盧節度。
後梁時屬燕，後唐，地入契丹。
遼太祖時，以漢俘建錦州，號臨海軍，錦州之名自此始。另遼時義縣有宜州崇義軍，北鎮市有顯州奉先軍。錦州、宜州屬中京道，顯州屬東京道。
金改遼道製為路制，屬北京路。
元屬大寧路，升顯州為廣寧府。
明置廣寧衞，廣寧前、後、左、右、中屯衞，義州衞，寕遠衞，諸衞皆屬遼東都司，後屬遼東巡撫。廣寜中屯衞在今市區。
清康熙元年並廣寧中、左、右、三屯衞為錦縣。康熙三年設廣寧府，旋廢，康熙四年設錦州府。
中華民國，地屬奉天省遼瀋道。民國十八年，屬遼寧省
九一八事變後，屬奉大省，滿洲國康德元年，置錦州省。
既逐日寇，共黨設錦州專員公署與錦州市政府，旋廢。一九四八年十月，解放軍定錦州，地屬中共，屬熱河省熱東專員公署。
一九四九年一月置遼西省，治錦州；一九五四年八月遼東遼西二省複並為遼寧省，錦州市為省轄市，後兩置錦州專區，一九六八年廢專區，重置錦州市至今。
## 政區

屬區三，縣二，縣級市三。
區：淩河、古塔、太和。
縣：義、黑山。
縣級市：北鎮、淩海。
市治太和區。
## 古蹟
廣濟寺塔，在古塔區內，遼道宗清寧三年建，塔下有清毅軍昭忠祠及天后宮。
廣勝寺塔，在義縣縣城內，遼開泰時所建。
奉國寺，在義縣縣城內，遼開泰九年建，初稱咸熙寺，金改奉國寺，一九六一年，中華人民共和國國務院以其為國家重點文物保護單位。
萬佛堂石窟，在義縣萬佛堂村，始建於北魏，其魏碑石刻有盛名。
崇興寺雙塔，在北鎮市廣寧鎮內，遼時所建，一九八八年中華人民共和國國務院以其為全國重點文物保護單位。
顯陵，在北鎮市富屯鄉，遼世宗陵也。
八道壕烽火臺，在黑山縣八道壕鎮，明遼東邊牆之烽火臺也。
張作霖墓園，在淩海市石山鎮。
## 它典
*錦州市政府 
## 引據
分類:遼寧省區劃
旦

**旦**，或謂**曉**，**曙**，**白**，**日出**。蓋日昇而晨曦普照之時也。若言之確鑿，則以旦字形解，日出於地平即為旦。時光明為大氣所阻而生散射焉，是為霞也。中國古有夸父逐旭日，而希臘諸神有日神阿波羅御車司旦，日本國奉天照大神為主神，照，旦也。
## 旦之時
旦時隨季更，以陽曆計，北半球以六月中旬為最早，十二月末至正月最遲。而察者之經緯亦能變其理焉，夫居赤道之民，旦之於其亦當少更。其變化諸端，謂之**日行跡**，此可觀日而推知也。

以曙爲大氣所折故，人所目之旦，蓋稍早於其實，古遂有天再旦之說。
## 文化
古今詠旦者甚眾，三代治世，農氓擊壤而作歌云：日出而作，日入而息。詩曰：羔裘如膏，日出有曜。豈不爾思？中心是悼。晉陸機云：扶桑昇朝暉，照此高臺端。唐白樂天云：日出江花紅勝火。皆嘉句也。東瀛人好旭日，乃因之爲國旗。
動物莊園

縮圖
《**動物莊園**》者，寓言也。英人喬治奧威爾著。成於一九四五年。諷喻斯大林、社會主義。他語譯本也多。亦有改為話劇、動畫電影者。**動物農場**、**動物農莊**，是之別謂也。

## 梗概
英格蘭某農莊，有豬麥哲將終，授群畜革命以抗人類之奴役。後革命事竟，乃廢人治，改立「動物莊園」。初以二豬為魁，其一曰拿破侖，一曰雪球。並立七誡，曉眾畜以平等。俟後，拿破侖專權，陰逐雪球，竊居高位。蓄犬以固其位，愚畜以肥私利，終合污於人，眾畜革命之功盡棄而見奴於拿破侖。或謂其隱蘇聯十月革命以降故事，諸角各有所指。七誡之末誡本作：「眾畜率皆平等。」後經私篡，曰：「眾畜率皆平等，然其間有平等甚於他畜者。」是為點睛之語也。

分類:英國小說
彰化縣

**彰化縣**，治彰化市，居臺灣之中西。北隔大肚溪界臺中，東倚八卦山臨南投，南望濁水溪鄰雲林，西濱海峽。地多平原，廣千餘平方公里，其袤居本島諸縣之末；然丁口百三十萬，甲於諸縣。

## 沿革
永曆十五年，延平王鄭成功入臺灣，設一府二縣，彰化之地，時隸天興。

清康熙二十二年，入版圖。明年，設臺灣府，統臺灣、鳳山、諸羅三縣，彰化屬諸羅。然其山川磅礴，物產豐饒，戶口殷繁，人文蔚起，視三縣有過之無不及。

雍正元年，巡臺御史吳達禮奏言：「諸羅縣北半線地方，民番雜處，請分設知縣一、典史一。」遂南截虎尾，北抵大甲，割置新邑。取「顯彰皇化」之義，名曰「彰化」。縣治半線，設知縣、典史、儒學教諭各一員。明年，以談經正為知縣。

雍正十二年，知縣秦士望仿諸羅令周鍾瑄之法，環植莿竹為城。後迭經林爽文、陳周全、戴潮春、施九緞之亂，城垣燬棄。嘉慶二年，知縣胡應魁循舊址重植竹城，增築西門城樓，然土疏多災，不數年輒傾圮。

嘉慶十五年，邑紳捐資改築土城。復議易以磚石，十六年鳩工，分四段修築：東門段林文濬董之，南門段王雲鼎董之，西門段陳大用、羅桂芳、蘇雲從、詹捷龍、廖興邦董之，北門段賴應光董之。二十年蕆事。城高一丈五尺，周九百二十二丈有奇。闢四門，建城樓：東曰樂耕，南曰宣平，西曰慶豐，北曰拱辰。樓高兩層，計三丈九尺，設砲臺十有二。

## 建置

民國三十四年，臺灣歸中華民國，改日治臺中州為臺中縣。三十九年，重劃政區，合原彰化市四區（彰北、彰西、彰南、大竹）與臺中縣彰化、員林、北斗三區所轄二十四鄉鎮，析置彰化縣。又劃線西鄉置伸港鄉，計得四區、二十五鄉鎮。四十年，併彰化市四區置縣轄市，以為縣治，時領一市、七鎮、十八鄉。一百有四年八月八日，員林鎮升格縣轄市。今實領二市、六鎮、十八鄉。

其市有二：曰彰化、員林。鎮有六：曰和美、鹿港、溪湖、田中、北斗、二林。鄉十有八：曰線西、伸港、芬園、秀水、花壇、福興、大村、埔心、埔鹽、永靖、社頭、田尾、二水、埤頭、溪州、竹塘、芳苑、大城。

## 文教
縣內庠序林立，大專院校凡五所，高級中學二十，國民中學三十有五，國民小學百七十有四，九年一貫者一所。

國立彰化師範大學，創於民國六十年，初名臺灣省立教育學院；屢經沿革，七十八年易為今制。

大葉大學，七十九年創校，初名大葉工學院，八十六年易今名。

明道大學，九十年創校，初名明道管理學院，九十六年易今名。

建國科技大學，五十四年創校，初名建國商業專科學校；屢經改制，九十三年易今名。

中洲科技大學，五十八年創校，初名中州工業專科學校；屢易其制，一百年更為今名。

## 引據

## 博觀
* 彰化縣政府
新加坡

**新加坡**，一名**新嘉坡**，又稱**星洲**、**星國**，俗有**獅城**之譽。乃南洋之島國，一城即一國也。地處馬來半島南極，扼馬六甲海峽之要衝；北隔柔佛海峽，與馬來西亞之新山相望。地狹人稠，方五十四里有奇，而生民逾五百萬。國中族類繁雜，以華人居多，餘乃巫人、印度、歐亞諸種。其政尚嚴，重法治，善治環境，市容幽潔，世稱**花園城市**。國富業興，民生殷庶，歲入甚豐，遠軼日本，冠絕亞洲。

## 史
### 沿革
古為馬來人世居之地。三國吳將康泰著《吳時外國傳》，載「拘利正東行，極犄頭海邊有居人，名蒲羅中國」，即此地也。元將汪大淵作《島夷誌略》，稱「淡馬錫」及「龍牙門」。明永樂間，鄭和下西洋，亦錄之於海圖。

清嘉慶二十四年，英吉利國東印度公司僱工萊佛士登岸，始有英人立埠。越五年，遂割讓予英人。後合檳榔嶼、馬六甲置海峽殖民地。同治六年，轉隸英國王室，為直轄殖民地。

及太平洋戰爭起，日本陷其地，更名「昭南島」，置「昭南特別市」。昭南者，取「昭和年間所得之南地」與「南方之光」之意也。迨日本敗降，英人復治。

西元一九五九年，始獲自治。一九六三年，合於馬來西亞聯邦，為其一州。翌年，巫、華兩族構釁，屢發騷亂。

### 立國
一九六五年八月七日，馬來西亞修憲，逐其出邦。九日，總理李光耀宣佈獨立，建國號曰新加坡。其國褊小，狀若人拳，處馬來半島之極南，扼馬六甲海峽之衝，城邦也。是年九月二十一日，入聯合國。十月，入英聯邦。

一九六七年八月八日，新加坡聯同諸國，倡建東盟。

二〇一五年三月二十三日，李光耀卒。

## 地方
新加坡之土，方五十四里有奇，原分九區。二〇〇一年，總理吳作棟制曰，併為五區，定名為東北、東南、西北、西南、中區。

## 教育
新加坡素重文教。國之度支，兵曹為最，教部次之。其地宗英吉利之學，黌序之制，一仿於英。凡諸科肄習，除各族語文外，悉以英語授業。

## 風俗
是邦五方雜處，承平既久，然國人恆懷戒懼，重修武備。凡遇令節大典，輒榜大字曰「保家衛國」、曰「居安思危」，以惕厲其民。

國以八月九日自立，歲以為慶。

朝廷定制，以四音為公用：曰英語、曰華語、曰巫來由語、曰淡米爾語。其間鄉音亦盛，若閩南、潮、粵、瓊之語，委巷流傳，未嘗廢也。

地饒珍羞，多佳餚，若瓊州雞飯、蝦麵、辣醬蟹、肉骨茶等，皆馳名殊方，食客麇集。

民多崇信神明，奉教各異，若佛、道、回、耶、婆羅門諸教，並行而不悖焉。
## 動物
其國多鴝鵒，類烏鴉而赤喙者也。
虎尾鎮

**虎尾**，臺灣產糖之隩區也，世號「糖都」。其地處雲林縣之中，南隔虎尾溪而望斗南、大埤，北接新虎尾溪以鄰西螺、二崙、崙背，東近莿桐、斗六，西距土庫。原衍平夷，地勢東高西下，有嘉南大圳濁水溪幹線貫穿其境。

## 沿革
「虎尾」之名，譯自平埔族語。昔紅毛據臺，呼土人曰「Favorlang」，遂劃此地為虎尾語區。

清康熙五十六年，諸羅縣置大坵田一堡於此。以其地勢起伏如陵，故名「大崙腳」。巡臺御史黃叔璥著《臺海使槎錄》，則稱「虎尾」。

乾隆二十四年，郭六才入墾其地，築寮有五，此「五間厝」得名之由也。道光十年，遭圭角之亂，兵燹為災，虎尾遂化為焦土。 

日治之初，僅餘五間厝、青埔仔二村落。明治二十九年，大日本製糖株式會社設廠於斯，因以「五間厝」為地名；大正九年，復易名「虎尾」，立臺南州虎尾郡虎尾庄役場。昭和八年，陞庄為街。

臺灣光復，民國三十五年建臺南縣，廢街庄而立鄉鎮，乃稱臺南縣虎尾鎮，設鎮公所及區署。三十九年，行地方自治，重劃疆域，增雲林、嘉義二縣，始改隸雲林，曰雲林縣虎尾鎮。

分類:雲林縣地方
臺灣海峽

**臺灣海峽**，略稱**臺海**。渡臺先民稱之曰**黑水溝**。而**福爾摩沙海峽**者，此舊時西人所稱也。是為閩臺航運樞紐，通東海南海之要道。東北亞、東南亞之往來，多經於斯。海域狹長，縱貫島陸其間，北接東海，南通南海、巴士海峽，平潭島及臺灣新竹之間至狹，距百三十公里；東山島澳角暨屏東貓鼻頭間至廣，距四百公里。臺海之浪大也，斯流急也，先民渡臺，會颱風發，漂流落漈，回者百無一，蓋知其凶險。其河流注海及海灣眾多。淺灘溝谷島礁，亦可多見焉。島羅列焉者有三，曰閩沿海諸島，曰澎湖群島，曰小琉球。臺海水團者繁也，其海水流系亦多，水產頗豐。
華爾街

**華爾街**，位紐約曼哈頓，本意「**牆街**」，華爾，其西語之近音也。東起東河畔之南街，西至百老匯大道。其間商賈往來，門庭若市，蓋美國金融中心也。亦以代稱美國之經營金融之舉足輕重者。
光纖

**光纖**，或云**光導纖維**、**光學纖維**，其實光波導也。見於通信器材。其芯乃二氧化硅，有數層。光束於波導中，遠傳萬里。又有諸種變化，若光之明滅、相位翻轉、波長增長，以傳遞信號，瞬息千里。
土城區

**土城區**，新北市轄區也，處臺北盆地之西南，東北鄰板橋，西隔大漢溪望樹林，東界中和，東南毗新店，南臨三峽。土城原為臺北縣土城鄉，人口隨板橋之發展日增，至民國八十二年逾十五萬，升格為市，五都改制後，改為土城區。行政區域劃分四十七里、一千二百卅六鄰。

## 文教
#### 大專院校
* 德霖技術學院

#### 高級職業學校
* 新北高級工業職業學校

#### 高級中學
* 清水高級中學
* 中華高級中學

## 交通
* 臺北捷運
** 土城線：海山站、土城站、永寧站、頂埔站
** 萬大線(未完成)：峰廷站、清水站、土城站、永寧站、城林橋站
福建省廈門雙十中學

**雙十中學**，菲律賓華僑馬僑儒所肇建也。在福建省廈門市。初名**廈門雙十乙種商業學校**，所以名「雙十」者，誌中山先生辛亥之功也。

民國八年雙十節，肇於霞溪仔街。學分二科，曰商業，曰新聞。十一年，有鷺島之名士曰賀仙舫者為之作歌，以為校歌，然年久人非，何人度曲，既泯不可知矣。十三年，遷鴻山陰，易名曰「**廈門私立雙十商業中學**」。明年，複更名「**廈門私立雙十中學**」。二十六年，避日寇之亂，遷至福建省平和縣。寇逐，於三十五年返故址。一九五六年，以公帑資之，改今名。居九年，更名「**廈門第八中學**」。其後文革亂起，教務失序。一九八三年，復用今名。二零零六年，立新舍於枋湖之泮。

今師生承先人志，咸以校訓「勤毅信誠」為念，故學生既肄其業，多有入名校若北京大學、清華大學者，譽乎閩省。

## 據
* 廈門雙十中學官綱 

分類:廈門市中學
平潭島

**平潭島**，亦稱**海壇島**，處福州之東，屬福州市平潭縣，口近四十萬，多事漁業。其方三百七十平方公里，閩省至大，中國第四；東鄰台灣海峽，西隔海潭海峽望福清市，二〇一〇年平潭跨海大橋建成，駕車跨海僅五分鐘。海岸線蜿蜒曲折，達四百餘公里，距臺灣新竹為臺海至狹，有客輪往來臺灣臺中港及基隆港。

分類:福州市地理
瑞芳區

**瑞芳區**，新北市之轄區，位新北市東部，昔以礦業繁及一時，境內九份、金瓜石為旅遊勝地，以礦業文化為中心。

## 文育
### 高級職業學校
* 新北市立瑞芳高級工業職業學校

### 國民中學
* 新北市立瑞芳國民中學 
* 新北市立欽賢國民中學 
* 新北市私立時雨國民中學
屏東縣

**屏東縣**，古曰**阿猴**，日人以其處半屏山之東，得名屏東；治屏東市，居臺灣之南，方二千七百餘平方公里，口八十有五萬餘；北沿高屏溪界高雄，東屹中央山接臺東；東南臨太平洋，西濱臺灣海峽，南連巴士海峽，所轄恆春鵝鑾鼻為臺灣島至南。境內墾丁國家公園，為臺灣國家公園之首創，極富盛名，春夏時節，旅客踵至；其墾丁大街，多著海灘褲、比基尼之遊客，亦多食肆餐販、酒吧舞場，日落而業。

## 史

## 政區

民國三十四年，臺灣歸中華民國，日治高雄州改為高雄縣。三十九年，政區調整，前屏東市六區統合四區三鄉併高雄縣屏東區三鄉、潮州區一鎮六鄉、東港區一鎮四鄉、恆春區一鎮二鄉、雄峰區霧臺鄉、三地門鄉、瑪家鄉、高峰區獅子鄉、泰武鄉、來義鄉、春日鄉、牡丹鄉等二十六鄉鎮區，析置屏東縣。四十年併東、南、北、中四區，置屏東市，屬縣轄市。治屏東市。並林邊鄉析置南州鄉。四十四年，長治鄉析置麟洛鄉。今實分一縣轄市、三鎮、廿一鄉、八山地鄉。

一縣轄市、三鎮、廿一鄉、八山地鄉列如下。屏東市為縣轄市。潮州、東港、恒春，以上為三鎮。萬丹、長治、麟洛、九如、里港、鹽埔、高樹、萬巒、内埔、竹田、新埤、枋寮、新園、崁頂、林邊、南州、佳冬、琉球、車城、滿洲、枋山，以上為廿一鄉。霧臺、瑪家、泰武、來義、春日、獅子、牡丹、三地門，以上為八山地鄉。

## 文教
### 大專院校
* 大學：屏東大學
* 科技大學：屏東科技大學、大仁科技大學、美和科技大學
* 技術學院：
* 專科學校：慈惠醫護管理專科學校

## 據

## 它典
* 屛東縣政府
新竹縣

**新竹縣**，處臺灣之西北，府治竹北，方言海陸客家語，北臨桃園，南界苗栗，西濱台灣海峽，西南一角連新竹市，東南以雪山接宜蘭、臺中。方一千四百餘平方公里，地多山，僅河口有平地。

先民多事農，民國六十二年工研院創於竹東，六十九年竹科設於寶山及新竹市東區，迄今已為北臺灣之科技重鎮。

## 政區
*市：竹北市 
*鎮：竹東鎮、新埔鎮、關西鎮 
*鄉：湖口鄉、新豐鄉、寶山鄉、芎林鄉、橫山鄉、北埔鄉、峨眉鄉、尖石鄉、五峰鄉

## 文教
新竹縣之大專院校，現有國立交通大學竹北校區、國立清華大學、中國科技大學新竹校區、明新科技大學、大華科技大學及中華科技大學新竹校區。

高中職有竹東高中、竹北高中、湖口高中、關西高中、內思高工、忠信高中、東泰高中、義民中學。

## 它典
* 新竹縣政府
初音未來

**初音未來**，日本虛擬歌姬也。藤田咲為其聲，佐以博歌樂；介伊為圖，擬作人形。電腦製聲，聲如喉囀；天籟新音，曠古絕倫。得姓「初音」，謂音之始也。初見世，技驚四座。獨歌獻技，萬人空巷。有曲《甩蔥歌》、《消失》、《圓周率》等。復有漫畫、遊戲等。二次元，時文也。初音亦二次元之屬。

有歌《初音行》詠曰：

東國歌姬名，其人生自虛幻中。
回眸甚似雲居雁，步伐翩翩若驚鴻。
衣飾入時雙馬尾，手中萌物號青蔥。
第一公主好驕蠻，電子天使妙無窮。
水着驚豔可愛看，換裝瞬息未嘗同。
秘密花園聞仙樂，未來細菌采入籠。
暗夜出逃灰姑娘，清晨裏表受變攻。
磁力引來彩蝶顧，專屬歌姬為君紅。
明月有情還照耀，消失悲催我心衷。
流光之夜復難忘，愛之言葉破蒼穹。
溶化我心為卿故，無卿相伴歎孤窮。
年年三九應如是，餘音直至天地終。

## 性
有聲無型，無可爲歌，假山葉博歌樂二代之技，後益不窮。採聲伶藤田咲之聲以爲範，煉以爲模，萃而成藏，擇藏以配聲，填詞以載音，定律呂以協調，馭聲機以馴韻，化剛柔以應情，綴群音而成曲。事纂器以爲之。

其名之意，至初之聲自未來者也。初唯日語爲歌，或有以日音僞華音、閩南音，後能以英語、漢語歌，唯需邊裝聲藏也。西曆二〇〇七年八月三十一日，於日本北海道札幌始賣，故以爲誕辰也。常年十六，修四尺七寸四分，重八十四斤。碧瞳，碧髮，髮作雙馬尾。常衣耳機。其衣，銀襯衣也，碧緣黑袖，有文「VOCALOID」意「博歌樂」者鐫焉。有碧頸紳匹其髮者。袖有衡器。其裳，黑褶裙也，有黑碧懸紳。黑靴，有緣匹頸紳者。有紅文「HATSUNE MIKU」於番號「01」下者印於左肩。其象數，三十九也。日語訓「三」以「ミ」，音「九」以「ク」，並此二者，則音同「未來」之名（ミク）於日語音，故以爲象數也。其象物，青蔥也。有芬蘭謠《伊娃之波卡》，復有日本劇《漂靈》，採後者井上織姬振蔥之行，前者音律之回復段、詞之第六段（襯詞之第三段），並而名之《甩蔥歌》。初音未來效之，振蔥而歌之。既公表，盛甚，而蔥爲其象矣。
## 事
其歌甚眾。至西曆二〇一〇年，所歌過二萬二千。明年，過十萬。尤以若《甩蔥歌》、《千本櫻》、《天下我有》者聞，好之者過億。多原唱，亦有翻唱他曲者。有集而爲曲集者，若《甩蔥歌》、《超等單體》、《花》、《未來之日感謝祭》、《君所居之景》者。既爲絕盛歌者，登歌宴甚眾。西曆二〇〇九年八月三十一日，值初音行世二歲，首登歌宴。多爲之於日本，亦有爲於華、美、泰者。 其身以三維投影爲之。西曆三月九日，亦登感謝祭，惟僅西曆二〇一〇年至二〇一二年。於感謝祭者，每登必歌《柔化》。歌宴絕盛、誘甚，宴券恆罄于一瞬。
## 名作
兹錄初音未來之神話曲。所謂神話曲，微笑動畫之觀者過千萬也。
*《墜君於未來未來》，烏賊氏製之，公表於西曆二〇〇七年。
*《溶化》，呂氏製之，公表於西曆二〇〇七年。
*《千本櫻》，黑兔氏製之，公表於西曆二〇一一年。
*《俄羅斯套娃》，米津玄師氏製之，初音與惠共歌，公表於西曆二〇一〇年。
*《末世舞廳》，wowaka氏製之，初音與巡音共歌，公表於西曆二〇一〇年，平成終之神話也。
## 博觀
*初音未來網頁
分類:博歌樂
平溪區

**平溪**，新北市之轄區也。其地僻處新北東北，廣袤七十餘平方公里。東接瑞芳、雙溪；南抵坪林；北界基隆、汐止；西鄰石碇。境內多山，實基隆河發源之所。其水橫貫全境，流泉飛瀑，觸處成群，山川明媚，洵遊賞探勝之地也。

然地狹而生計寡，青壯多去鄉營生，生齒歲減。今口僅五千一百，居新北之末。且耆老十居其四，比例冠絕全臺。

至若歲時風俗，每值元宵，必放天燈。萬燈蔽空，名聞遐邇，常與鹽水蜂炮齊名。

## 博觀
* 新北市平溪區公所 
* 新北市平溪區戶政事務所
愛

愛者，情之本，倫常之綱，人、畜皆有之，蓋依附之情也，人際關係之一種，男女、男男、女女、父子、父女、母子、母女之所系也。萬物凡有靈者，生而有之。故愛者，人初即存，愛有多種，愛之於己，之於人心，之於物事，之於食貨，之於錢權，之於名利，之於天下，之於神。皆是。是故抽象而叵測，難以言明。東方儒家謂人際之關愛曰仁。西方多以一心狀物表擬之，謂之愛心，今萬國通用。或謂此無私、忠誠以利它人之懿行也。故一言以蔽之：愛者，蓋同感及柔情發於己而推及它人也。就格致言，愛生於荷爾蒙及外激素之分泌。基督教聖賢使徒保羅曰：夫愛乃寛忍慈仁也，縱先知將已、方言將息、知識將滅、愛亦無竭。

## 佛教
佛教謂愛者有三。其一曰渴愛，其二曰婬，其三曰慈悲愛。

渴愛者，十二因緣之一也。梵文意謂「渴」。渴愛有三：曰欲愛、曰有愛、曰非有愛。

婬，男女事也。由欲愛起。密教以男女雙修，而顯教斥之左道也。

慈悲愛，拔苦、與樂之心也。菩薩者，慈悲大士也。

## 據
嘉興市

**嘉興**，舊稱**嘉禾**、**禾城**、**秀州**、**本邦**、**本府**、略稱**禾**、**嘉**、**秀**、**本**。浙江省地級市也。古來即多士。城中有南湖，中共隆興之所也。市民愛伍子胥，每歲端午，皆不祀屈原而祀子胥，蓋嘉興之開城祖也。所轄海寧鹽官鎮，每年潮至，萬民皆踴躍赴觀，至有沒於浪者，天下有名。

## 沿革
東周春秋，有長水，槜李在焉，至戰國，屬楚，秦兼併六國，置由拳、海鹽二縣，吳黃龍三年，吏奏「由拳野稻自生」，吳大帝權以為祥瑞，改由拳為禾興，赤烏五年改之嘉興，始得今名。唐玄宗天寶十載，析嘉興縣東境、海鹽之一部、崑山之一部、并曰華亭縣。有唐置屯田於斯凡二十有七。時謂：浙西三屯，嘉禾為大。爲天下糧倉，諺云：嘉禾一穰，江淮為之康；嘉禾一歉，江淮為之儉。吳越之世，置之開元府，領嘉興、海鹽、華亭三處。後晋天福五年，錢元瓘置秀州，加領崇德一縣。入宋，先改之爲郡，寧宗慶元元年，升府，旋改嘉興軍。元置嘉興路總管府。元世嘉興百業興盛，能匹蘇杭。明宣德五年，析嘉興西北境為秀水，析東北境為嘉善；析海鹽以置平湖；析崇德縣置桐鄉，稱一府七縣。清、民因之不變。共和以來唯更名號耳。間有并嘉湖兩地為一者，曰嘉興地區行署，尋廢，一九八三年八月置市。

## 政區

嘉興七政區，二區、三市、二縣。與明清一府七縣相較，附郭縣嘉興改称秀城、南湖，秀水改称秀洲；而崇德入桐鄉，海寧原属杭州也。
*區：南湖區、秀洲區
*縣級市：海寧市、平湖市、桐鄉市
*縣：嘉善縣、海鹽縣

## 它典
* 嘉興市政府
犬

**犬**，亦稱**狗**，隸犬科，四足之獸也，為狼之馴化，能共衍後代。犬能吠能噬，能守門戶，能隨人行。犬之性忠厚，喜與人親近，故人多養之以為伴。犬亦能學人之言行，若教之則能聽命，若罰之則能悔過。犬之用廣大，或能尋蹤迹，或能捕禽獸，或能護牧畜，或能導盲人。故有云，犬者，天下之忠獸也。能識主人之喜怒哀樂，能隨主人之所欲，能捍主人之家宅。

犬有多種多樣，或大或小，或黑或白，或長毛或短毛，各有其特色也。

犬之聲，或吠或嗥，能驚惡人也。

犬之鼻，靈敏無比，能尋物也。

犬之口，能咬能舐，能表達情意也。

犬之目，能看能淚，能感動人心也。

犬之耳，能聽能搖，能聞聲知意也。

犬之尾，能擺能捲，能顯示喜怒也。

犬之足，能跑能跳，能追逐玩耍也。

犬之毛，或軟或硬，或亮或暗，各有其美也。

是以為寵物者眾，有導盲、獵牧之輔，又有表演、玩賞之用，或派以保安、軍警、搜救、緝毒。故曰：「犬者，人之摯友也。」

然犬亦有不足，如其食不潔，臭氣沖天，時或咬人，惹是生非。故又有云：「狗咬呂洞賓，不識好人心。」是故犬之善惡，皆在於養者之教訓也。若善待犬，則犬必報以至誠；若虐待犬，則犬必生怨恨。此乃人與犬相處之道也。

分類:犬科
浙江省麗水市

**麗水**，或稱**處州**、**括州**、**括蒼**、**蓮都**，浙江地級市。山水秀麗，處吳越之最南，甌江、閩江過之，多山。下轄龍泉，產劍，青田，渡海營生者甚眾，為華僑重鎮，復產青田石。慶元縣產上乘香菇。此地亦爲浙省成建制最末者。

## 沿革
隋文皇開皇九年，始置處州。十二年，改括州，大業三年，屬永嘉郡，唐高祖武德四年，稱括州，德宗大曆十四年，復名處州，元至正中，置處州路，至正十九年，升處州府。明代宗景泰三年，以處州府轄麗水、松陽、縉雲、青田、遂昌、慶元、宣平、雲和、景寧十縣。是為一府十縣。清因之不變，宣統三年，革命黨置處州軍政分府，民國元年，隸甌海道，轄除遂昌、青田外八縣。一九四九年，置麗水專區，一九五二年廢建制，析各縣分隸溫州、衢州、金華。六八年，復稱麗水地區，七三年，復置慶元縣，旋復松陽縣。八四年，以景寧漢畲雜有，置景寧畬族自治縣。一九八六年以麗水縣設市，二〇〇〇年，廢麗水行署，置今麗水市。

## 政區

*區：蓮都區
*市：龍泉市、縉雲市
*縣：青田縣、雲和縣、松陽縣、遂昌縣、慶元縣
*自治縣：景寧畲族自治縣

## 它典
* 麗水市政府
嚴州府

**嚴州府**，舊稱**睦州**，宋宣和中因避方寇，改嚴州，蓋取其境嚴陵灘耳明清隸浙江承宣佈政使司，上八府其一也，元置建德路，明太祖改建安府，尋稱建德府，旋復改嚴州府，領縣六，曰建德縣，或曰富春。桐廬縣,或曰桐溪。淳安縣，或曰新都。分水縣、遂安縣，或曰新定。壽昌縣。距布政司杭州府二百七十里。清屬金衢嚴道。宣統三年，革命黨立嚴州軍政分府，民國元年。廢其建制，六縣皆隸杭州府。一九五八年，以壽昌隸建德。以遂安隸淳安。遂成今制，舊府治今杭州建德市梅城鎮。其境有富春山、烏龍山、銅官山、雲濛山、都督山、巖峒山、桐君山在焉，中又以富春最具盛名。浙水過其境，經富春山，曰七里瀨，謝靈運詩詠之地也。過桐君山，曰桐江，境多湍流。
## 考證
嘉義縣

**嘉義縣**，古曰**諸羅**，治太保，處臺灣西南，嘉南平原中央；境繞嘉義市，東屹阿里山、玉山，西濱海峽；南以八掌溪界臺南，南東臨高雄，北隔北港溪望雲林，北東接南投。境內水利建設完備，土地肥沃，以農聞名，加以阿里山森林之豐饒，曾盛極一時。今有數工業區，而仍以農漁業為重。以阿里山風景區聞。

## 史

## 政區

民國三十四年，臺灣歸中華民國，日治臺南州改為臺南縣。三十九年，政區調整，前嘉義市六區統合四鎮二鄉併臺南縣嘉義區一鎮九鄉、東石區二鎮四鄉等十六鄉鎮，析置嘉義縣。四十年併新東、新西、新南、新北四鎮，置嘉義市，屬縣轄市。治嘉義市。領一市、三鎮、十五鄉。七十一年嘉義市陞格，復屬臺灣省轄，縣市分治。八十年治遷太保鄉、朴子鎮間祥和新村設特區，太保鄉改太保市，屬縣轄市。八十一年九月十日朴子鎮亦改朴子市，屬縣轄市。今實分二縣轄市、二鎮、十三鄉、一山地鄉。

二縣轄市、二鎮、十三鄉、一山地鄉列如下。太保、朴子，以上為二縣轄市。布袋、大林，以上為二鎮。民雄、溪口、新港、六腳、東石、義竹、鹿草、水上、中埔、竹崎、梅山、番路、大埔，以上為十三鄉。阿里山為山地鄉。

## 文教
嘉義縣學府者，大專院校者有八，各類高中者十，國中小者三，國中有二十一，國小百二十一。

國立中正大學，民國七十八年國立中正大學立校。

國立嘉義大學，大正八年首設臺灣總督府嘉義農林學校；復多所歷經，民國八十九年改為國立嘉義大學。

南華大學，民國八十五年南華管理學院立校，八十七年改為南華大學。

稻江科技暨管理學院，民國九十年稻江科技暨管理學院立校。

吳鳳科技大學，民國五十二年吳鳳商業専科學校立校，九十九年改為吳鳳科技大學。

長庚科技大學，民國七十七年長庚護理專科學校立校，一〇〇年改為長庚科技大學。

大同技術學院，民國五十二年大同商業專科學校立校，九十二年改為大同技術學院。

崇仁醫護管理專科學校，民國六十年崇仁高級護理助產職業學校立校，九十四年改制為崇仁醫護管理專科學校。

## 據

## 它典
*嘉義縣政府全球資訊網 
*嘉義縣議會全球資訊網 
*嘉義縣觀光旅遊網
布拉格

布拉格，中歐都會，捷克之都也。美稱**金城**、**萬城之母**、**歐洲之心**。處中波西米亞州內，爲直轄市。處歐洲之中，北及柏林，西至維也納，交通便利，文化昌盛。城中有歐羅巴名學查理大學，音樂聽萬計，復具圖書館多所。方圓四百九十六平方千米。
沙鹿區

**沙鹿區**，臺中轄區也，處臺中市區及港區間，東依大肚山隔西屯、大雅，西接梧棲，南鄰龍井，北界清水。沙鹿居大肚山麓下，依山近海，由大肚山望下，景色宜人；地形平坦少屏障，因而季風強、雨量少。

## 文教
大學
*靜宜大學
*弘光科技大學

高中職
*國立沙鹿高級工業職業學校
苗栗縣

**苗栗縣**，處臺灣之西北，東北銜新竹市，北接新竹縣，東、南臨臺中，界以雪山、大安溪，西濱臺灣海峽。方千八百廿平方公里，領域方整適中，狀似鑽石。

## 政區
*市：苗栗市、頭份市
*鎮：苑裡鎮、通霄鎮、竹南鎮、後龍鎮、卓蘭鎮
*鄉：大湖鄉、公館鄉、銅鑼鄉、南庄鄉、頭屋鄉、三義鄉、西湖鄉、造橋鄉、三灣鄉、獅潭鄉、泰安鄉

## 文教
### 大專
*國立聯合大學
*慈濟大學
*育達商業科技大學
*亞太創意技術學院（撤）
*仁德醫護管理專科學校

### 高中
*國立苗栗高級中學
*國立竹南高級中學
*國立卓蘭實驗高級中
*國立苑裡高級中學
*縣立苑裡高級中學
*縣立興華高級中學
*建臺高級中學
*大成高級中學（撤）
*君毅高級中學
*全人實驗高級中學

### 高職
*國立苗栗高級商業職業學校
*國立苗栗高級農工職業學校
*國立大湖高級農工職業學校
*中興高級商工職業學校
*育民高級工業家事職業學校（撤）
*龍德高級家事商業職業學校
*賢德工商職業學校

### 特教
*國立苗栗特殊教育學校

## 博觀
* 苗栗縣政府
緬甸

**緬甸**，即漢哀牢國，唐驃國也。在滇省西南。元始稱「緬」，以其地遠，故名；「甸」者，郭外也。

其國北接中華，西北連天竺、孟加拉，東南界暹羅、南掌。西瀕大海，南臨安達曼洋。海岸逶迤，亙三千八百餘里。大金沙江貫穿南北，沃野千里，民聚居之。

境內名城，舊以仰光為首，瀕海通商，稱巨埠焉。西曆二千又五年，遷都奈比多，居內陸山阿。江東有孟密，產紅刺，俗稱「寶井」。東北有波龍、茂隆諸廠，產銀最富。清時，滇、湘、鄂民出邊採礦者以萬計，屯聚成市。

其史，古有蒲甘，極盛一時。元師南征，其國遂分。及貢榜興，始一統全境，拓地四方。清乾隆間，兩國構兵，互有勝負，後入貢請封，列為藩屬。

道光、咸豐間，英吉利三度進兵。光緒十一年，英人隳其都，虜其王，國遂亡，淪為英屬。英雖許十年一貢於清，然具文而已。

二戰方殷，日本據其地，立「緬甸國」為傀儡。戰後，英人復至。西曆一九四八年，始脫英吉利羈絆，自立為國，號**緬甸聯邦共和國**。今隸東南亞協會。其口五千五百萬有奇，多信浮屠。
東海

**東海**者，亦稱**東中國海**。其域處中土東太平洋西之緣海也。南接臺海，北臨黃海，界之江口、韓濟州島連線，東隔九州、琉球界太平洋。方七十餘萬平方公里，水均深一千餘米，其至深處乃中琉界溝，約深二千七百米。

東海藏富，尤有石油為中日謀求；陸臺日韓，並皆覬覦。其釣魚臺海域，亦為陸臺日所爭。且尚有中韓劃界之議。
戈登

**查理·喬治·戈登**，史謂**戈登**，英國人，癸巳年誕於倫敦伍爾維奇，為英國亨利威廉戈登將軍第四子。初受教於陶頓學校，戊申年入皇家軍事學院。壬子年，受軍階為皇家工兵少尉；越二年，升中尉。

乙卯年一月，因克里米亞亂，奉調至巴拉克拉瓦。

一八五八年末，返英，任工兵學校教師。翌年晉升上尉。

嘗仕清，領常勝軍立功江浙間。《清史稿》以此人與華爾相比，並稱。「洋將」，時傳其戰略。

同治二年，李鴻章檄領常勝軍二千攻常州、福山營。別遣呂宋兵乘小舟薄賊壘，支木橋，伏死士城牆下。日中，港東西賊營皆破，緣牆入，痛殲之，遂奪福山石城。圍解，權授江蘇總兵。進攻太倉，毀南門賊卡，戈登轟潰二石壘，官軍繼進，克之。規取崑山，與總兵程學啟度地勢，以環崑多水，惟西南通進義，策先斷其歸路。遂與駕輪舶以偏師繞而西，賊不虞其至也，即時敗奔，奪其四壘。譚紹光搆悍賊來爭，與諸軍大破之，薄崑城，偕李恆嵩夾擊，賊酋偽朝將先期逸去。踰月，學啟攻東城，戈登自果浦河奄至，扼守西路，分道疾攻。賊奪西門走，阻水，殲焉。遂留駐崑城，策應各路。移師攻花涇港，知賊必不誡，率眾擊北門，毀城外賊壘。次日，賊降，收吳江、震澤而還。

以事謁鴻章於上海。先是白齊文閉松城索餉，既撤，潛通賊，領二百人入蘇州。戈登詗知之，亟返崑山為備。旋攻蘇城，率軍三千，與學啟俱力爭要害，稍剪城外賊壘。偽忠王李秀成聞警赴援，屢敗；而紹光所部每戰猶致死，自偽納王郜雲官以下，皆萌貳志，詣營乞降。迺與學啟乘單舸會雲官等於洋澄湖，令斬秀成、紹光以獻，學啟與誓，戈登證之。未幾，秀成遁，雲官殺紹光，開齊門迎降，賞頭等功牌、銀幣，並犒其軍。助攻宜興、溧陽，並擊退楊舍賊。進規常州，轟破南門，合諸軍掘壕築牆以敗之。敘功，賞黃馬褂、花翎，賜提督品級章服。

初，戈登與學啟為昆弟交，每戰必偕。及誅降酋，頗不直其所為，捧雲官首而哭，誓不與見。嗣聞學啟卒，悲不自勝，乞其戰時大旗二，攜歸國為遺念。戈登歸後，埃及亂，督師討之，遇害。朝廷遣使往弔焉。戈登嘗言：「中國人民耐勞易使，果能教練，可轉弱為強。」又曰：「中國海軍利於守，船砲之制，大不如小。」當時稱其將略云。

## 據
*《清史稿·卷四百三十五·列傳二百二十二》

分類:漢諾威氏列傳
日意格

**日意格**，法國人。嘗為其國參將，駐防上海。同治元年，改調稅務司。徙寧波，復郡城，與有功。官軍攻慈谿，遣法兵馳往策應。會餘姚四門鎮陷，遂與前護提督陳世章勒兵往討，踰月，直搗上虞。賊緣道築卡樹柵，悉奪毀之，薄城，併力轟擊，賊殊死戰，賈勇直前，被創，眾軍繼進，斬級千，賊始渡曹娥江去。進攻奉化，與諸軍克之。攻安吉思溪、雙福橋，駕小輪舶赴荻港，燬袁家匯賊壘，浙江平。左宗棠令與德克碑討測西邦製造，仿造小輪舶試行。五年，宗棠創福州船政局，充正監督，度地募工，殫心所事；復籌設繪事院、小鐵廠。七年，加提督銜，賞花翎。十三年，以船政教導勞賞銀幣。光緒年，卒。

## 據
《清史稿》卷四百三十五 列傳二百二十二
赫德

**赫德**，字**鷺賓**，英國倍爾發司人。咸豐四年，來清，充寧波領事署繙譯官，調廣州。又充香港督署書記官。九年，改任粵海關副稅務司。十一年，總稅務司李泰國奉令購戰艦，以赫德權代之，赴長江新開各口岸置新關。同治二年，李泰國去職，赫德實授，徙駐上海。三年，置臺灣南北新關。還駐京，加按察使銜。八年，晉布政使銜，赴緣海各地度置鐙樓塔表。光緒二年，佐定煙臺條約。十年，赴金陵與法使議越南案。會巡船置鐙樓臺灣洋，為法虜，迺遣駐英稅務司金登幹赴巴黎申理，乘機與議停戰草約，還。未幾，其國授為清、韓駐使，不就。踰年，賞花翎、雙龍二等第一寶星。十二年，赴香港、澳門，條議洋藥稅釐併徵，並置關九龍、拱北。十三年，葡使來華，與訂澳門草約。十五年，藏兵寇哲孟雄，英兵乘勢闌入，赫德遣其弟稅務司赫政馳往，與駐藏大臣會籌劃界諸事。十九年，賞三代一品封典。二十五年，與德使籌置膠海新關。明年，各國聯軍入京，贊襄和議，晉太子少保。二十八年，召入覲，賜「福」字。三十一年，與德使更議膠關章程，改行無稅區地法。尋與日使籌置大連灣新關，征榷一如膠海。三十三年，東三省度地置關。踰年，謝病歸，詔許之，加尚書銜。赫德官中國垂五十年，頗與士大夫往還。嘗教其子習制藝文，擬應試，未許。總署嘗擬請授總海防司，道員薛福成以其陰鷙專利，常內西人而外中國，上書鴻章力爭之，議始寢。辛亥後，病卒，賜優卹。

## 據
*《清史稿·卷四百三十五·列傳二百二十二》
蒼龍

**蒼龍**，今多謂**青龍**，中華四象其一也，位東、左，像春，主木德。號**孟章神君**。其列老君左側者十有二，生肖列之第五，像辰時，旦之時也。領角、亢、氐、房、心、尾、箕七宿。各爲龍體之一部，是爲龍角、龍頸、龍脯、龍腹、龍心、龍尾、龍穢。葬以龍虎，三代治世早已有之。禮曰：行前朱鳥而後玄武，左青龍而右白虎。復曰：**天子乘鸞路，駕蒼龍，載青旂，衣青衣，服蒼玉**，是故中華諸朝多以之爲尊，京戲制以龍五爪爲真龍，四爪爲蟒，天子衣冠，服五爪龍，龍袍也，諸侯衣冠服四爪，蟒袍也，清季以青龍爲國旗。四龍王亦以東海青龍王敖廣最尊。

## 據
*《禮記月令》
*《抱朴子》
*《左傳》
玫瑰之名

**玫瑰之名**者，小說也，翁貝爾托·埃可所撰。翁貝爾托，義大利人，博洛尼亞大學教授。西曆一九八〇年付梓，蓋翁氏小說之初作也。書既出，風行宇內，列國爭譯。漢譯凡六，多出重譯，自本辭直譯者鮮。迄今已鬻千六百萬餘冊。翁氏初題之曰梅勒克之阿德索，旋取古諺「昔之玫瑰唯存乎其名中」，復得墨西哥詞人克魯茲詩曰：「薔薇生於茵兮，呼之而欲出，沐霞而染脂兮，恨良辰之短。」皆爲翁氏所鐘，曰：玫瑰之於舊日，聲名甚顯，於今則默然無名矣。故得今名。一九八六年，制為影像。

## 略述
時公元十四世紀，教宗若望二十二世治下，神聖羅馬帝路易四世敗其敵腓特烈，教廷患其勢大而欲除之，遂成兩立之局，方濟會修士威廉承命調解，本篤會僧阿德索從之，行至意國皮埃蒙特聖邁克爾修院而遇凶案，修院高墻，內走迷廊，賊每害一人，輒留以綫索，惟其事暗晦難斷，蓋其中多有蹊蹺耳。唯賴威廉之智解之矣。其文多雜神明之事，歷史、語言、隱喻、符號學、人文主義之談亦眾，或有謂之艱澀者焉。翁氏爲師，授符號之學於博洛尼亞，諸生咸喜之，其精事中生事之道，雜以虛實，言辭雖曖昧而得旨，若書中言西學大儒亞裏士多德所著《詩學》存卷二云云，蓋虛言也，然筆墨之間，讀者竟以爲真而不覺。
## 人物
*巴斯克威爾之威廉：此書之砥柱也，英格蘭人，方濟會士，能明斷而察秋毫。
*梅勒克的阿德索：威廉之侍從也，文中口敘者。意大利人，本篤會修僧。
*弗拉吉那之雷米吉奧：掌修院炊事。
*福薩諾瓦之阿波尼：修院住持。
*奧特朗托之阿德爾摩：修士，掌書冊裝幀事，蓋遇害首人也，遂興此疑案。
*薩爾瓦多：修士，佐雷米吉奧。
*卡萊薩之烏貝蒂諾：方濟各會僧，威廉之友也。
*聖埃莫蘭之塞韋里努斯：修士，掌草藥。
*希爾德斯海姆之馬拉吉：司圖書館事。
*阿倫德爾之貝倫加：輔圖書館事。
*薩爾維梅克之韋南休斯：修士，司譯阿拉伯、希臘文事，通亞里士多德之學。
*烏普薩拉之本諾：斯堪的那維亞修士也，通修辭學。
*亞歷山大利亞之艾馬羅：修士，好諷刺事。
*布爾戈斯之約爾格：修士，目瞽。
*莫里忙多之尼古拉斯：修士，司玻璃事。
*格羅塔費拉塔之阿林納多：修院修士年最長者。
*切澤納之麥可：方濟格會靈修派之魁首。
*伯爾納德·圭：教廷法官，教宗使節團中人也。
*貝特朗：樞機主教，教宗使節團中人也。
*農婦某：院下一村人也。
分類:意大利文學
斗南鎮

**斗南鎮**，隸雲林，舊稱**他里霧**。其地居縣境之南，東抵斗六、古坑，西接大埤，南瀕石圭溪以界大林，北鄰虎尾。廣四十八平方公里，丁口四萬六千有奇。

鎮當雲林之要衝，四通八達，民用殷足。然境內民勤本業，凡治工商者，多趨斗六、虎尾，或遂徙家焉。

分類:雲林縣地方
玄武

玄武，或謂**玄冥**，中華四象其一也。位北、後方，像冬，主水德、興風雨。號玄武真君，宋以來特崇之，進**真武大帝**、**玄天上帝**，明爲鎮國神，今有真武廟焉，武當山所祀亦爲玄武，四象之中，化人者唯玄帝而已矣。左傳曰：玄武之宿，虛危之星。領斗、牛、女、虛、危、室、壁七宿。各為蛇身、牽牛、織女、空虛、樓頂、龜身、圖書府。玄武，龜蛇之交也，三代之世無玄武，繇字玄冥，冥古通武，治水塞山川不利，舜罪而流之，及子禹功成，夏人奉之。
華爾

**華爾**，本名**德里克·湯森德·華爾**，美國麻省人。嘗為其國將弁，以罪廢來上海，國人欲執之。會太平軍陷蘇州，上海籌防，謀練精兵。蘇松太道吳煦識其才，言於美領事，獲免，以是德之，願效力，俾領印度兵。既撤，自陳願隸中國。咸豐十年，太平軍陷松江，煦令募西兵數十為前驅；華人數百，半西服、半常裝，從其後。華爾誡曰：「有進無止，止者斬！」敵迎戰，槍砲雨下，令伏，無一傷者。俄突起轟擊之，百二十槍齊發，凡三發，斃敵數百。敵敗入城，躡之同入，巷戰，斬黃衣數人。太平軍遁走，遂復松江，華爾亦被創。

先是煦與華爾約，城克，罄賊所有以予。至是入賊館，空無所得，以五千金酬之。令守松江，又募練洋槍隊五百，服裝器械步伐皆效西人。同治元年，太平軍又犯松江富林、塘橋，眾數萬，直偪城下。華爾以五百人禦之，被圍，迺分其眾為數圓陣，陣五重，人四嚮，最內者平立，以次遞俯，槍皆外指。華爾居中吹角，一響眾應，三發，死賊數百。逐北辰山，再被創，力疾與戰，敵始退。遂會諸軍搗敵營，殺守門者，爭先入毀之。是役也，以寡敵眾，稱奇捷。時浦東太平軍據高橋，偪上海，華爾約英、法兵守海濱，而自率所部進擊，太平軍大敗，加四品翎頂。

會李鴻章帥師至滬，迺隸戲下，令立常勝軍，益募兵三千俾教練，參將李恆嵩副之，餉倍發。賊據王家寺，與英提督何伯等合攻。華爾賈勇先入，大斬虜首，進偪南翔，敵亦悉眾轟拒，何伯負傷。華爾冒煙直進，立毀其營，生獲八百餘人，遂復嘉定。規取青浦，華爾略東門，城潰；英、法兵自西入，華爾為承。敵奔，爭赴水死。攻奉賢，法提督卜羅德遇害，詔賞貂皮綵絨，卹其家。時恆嵩扼趙屯港、四江口，屢失利，嘉、青復危。華爾方議直搗金山衛，聞敗，還守青浦。而富林、泗涇又相繼失，迺棄青浦，簡壯士五百襲天馬山，破之。入城挈守軍出，併力守松江，登陴轟擊兩晝夜不絕，敵宵遁，圍解。官軍圖青浦，華爾攻南門，駕輪舶入濠，燬城十餘丈，麾眾登堞，敵鬥且走，追敗之白鶴江黃渡，復其城，晉副將銜，降敕褒賞。俄慕王譚紹光復來犯，薄西門，與總兵黃翼升各軍擊之，敵潰，奔北岸，華爾毀其七營。踰月，會西兵再復嘉定。

其秋，太平軍十萬復犯上海，華爾自松江倍道應赴，與諸軍擊卻之。時寧波戒嚴，巡道史致諤乞援，鴻章遣華爾偕往。值廣艇與法兵搆釁，引敵軍新城，從姚北紆道犯慈谿。華爾約西兵駕輪舶三，一泊灌浦，一泊赭山，一自丈亭駛入太平橋、餘姚四門鎮，而自率軍數百至半浦。平旦薄城，方以遠鏡瞭敵，忽槍丸洞胸，遽踣地，舁回舟。餘眾悉力奮攻，敵啟北門走。華爾至郡城，猶能叱其下恤軍事，越二日始卒。以中國章服斂，從其志也。鴻章請於朝，優卹之，予寧波、松江建祠。初，喪歸，煦檢其篋，得金陵城圖，太平軍所居處及城垣丈尺方位纖悉畢具，論者頗稱其機密云。

## 據
《清史稿》卷四百三十五 列傳二百二十二

分類:咸豐列傳
分類:麻薩諸塞州列傳
白虎

**白虎**，或謂白帝。中華四象其一也，位西，右方，象秋，主金德、征伐、殺戮，兇神。號**西斗星君**。領奎、婁、胃、昴、畢、觜、參七宿。各象虎足、聚眾、虎胃、虎髦、畢網、鴟觜、三星之意。三代治世喪葬，虎在其中矣，史記天官書云西宮咸池，非白虎也，咸池者，或謂之青海湖。禮曰：左青龍、右白虎。復云：孟秋之月，天子乘戎路，駕白駱，載白旂，衣白衣，服白玉。賞軍帥武人於朝。是故虎非白而尚白，知軍事。世間亦有動物名白虎者，蓋孟加拉國方物，非此之謂也。
朱鳥

**朱鳥**，今多謂之**朱雀**，屬中華四象，位南、前方，象夏，主火德，尚朱赤。老君前列之者二十有四。領井、鬼、柳、星、張、翼、軫七宿。是為井、輿鬼、垂柳、衣裳、鳥嗉、鳥翼、鳥尾。其身有火而不熄焉。史記天官書云：南宮朱鳥。禮曰:前朱鳥而後玄武，復云孟夏之月，天子乘朱路，駕赤駵，載赤旂，衣朱衣，服赤玉。今有動物曰朱雀，蓋華北方物，非此之謂也，或謂朱雀即鳳凰，亦不然。
彭佳嶼

**彭佳嶼**，亦名**草萊嶼**、**大峙山嶼**，**大嶼**，屬基隆市，在市北東海，方百一十四公里。成於海底火山噴發。上有燈塔。

分類:基隆市
和製漢語

**和製漢語**，又名**日製漢語**、**東語**、**東譯**，謂日本人所訂漢語之學術字也。其製作本乎漢文，而參酌今語、俗語，或染和風。詞義則西學東漸以還，西學之名謂也。及十九稘末，流行中華、三韓、越南之間。當是時，有維新尚西化者，每用東文，卒成風氣。

所謂「漢語詞」，在日語用音讀，取法古文；而「和語詞」不然，雖書漢字，或兼假名，有非漢解者也。和製漢語，亦不乏東語之染化。

歐名之譯，古語每不足，縱象胥才俊，尚翻度無以。非新名詞，將不得其門徑。然雖新也，又二分焉，如「哲學、文化、固體、進化」等，「純和製漢語」也，古之所未有；如「革命、自由、階級、主義」，「半和製漢語」也，其字則古語有之，其義則西學奪席。詳而言之，其改造漢語者，如「社會」譯「society」，廣之者也；「經濟」譯「economy」，狹之者也；以「自由」為「freedom」者，玄之也；轉「共和」為「republic」者，變之也。或本漢文造新，不見于古書，而猶以漢語解者，如「電話、名詞、生態」者，即純然新詞。亦有宛字譯音，如「淋巴、浪漫、獨乙、型録、壽司」者。更有西文綴繫之字，如「ism」為「主義」，「ic、ty」為「的」，「ize」為「化」者，有取文法，而進乎歐化矣。
## 判定
今東亞所通行之語，本諸《萬國公法》、《海國圖志》、《英華字典》等書者，多華譯之新詞也，時未流行，而採納於日本，後乃回傳，則非和製。或如「絕對、相對、時間、空間、廣義、狹義」者，佛典中時時見之，但日人取以譯西學，而用意無改，亦非東文明矣。然有難斷者焉：如「細胞」，首見於宇田川榕菴《植学啓原》，而後李善蘭譯《植物學》亦用之。學界或稱李善蘭未讀日本書，故「細胞」者李氏自譯。又「化學」一名，華人推之徐壽，東人以為川本幸民。

今學界謂新名詞非和製漢語者，曰華製新漢語，而嚴譯、傳教士之譯語皆其選。
## 名譯
東譯名家，大抵時之鴻儒，若杉田玄白、井上哲次郎、市川清流、西周、福澤諭吉、福地櫻痴、中江兆民、森鴎外、夏目漱石，云云。
## 讚同
東譯來華，而褒貶不一。尚之者，則梁啟超、王國維、魯迅、孫文、毛澤東等。王國維作《論新學語之輸入》，言「近年文學上有一最著之現象，則新語之輸入是也」。後倡東譯，以抗嚴譯，謂「日本之學者既先我而定之矣，則沿而用之，何不可之有？」又「且日人之定名，亦非苟焉而已，經專門數十家之考究，數十年之改正，以有今日者也」。梁啟超亡日本，學東文，譯新書，作《學日本文之益處》及《和文漢讀法》，嘗言：「日本自維新以後，銳意西學，所翻彼中之書，要者略備，其本國新著之書，亦多可觀。今誠能習日文以譯日書，用力甚鮮，而獲力甚鉅」。然梁氏之於東語也，文則極用之，詩則不然。孫中山反清，但自云「造反」，及讀日本報章，見呼「revolution」曰「革命」，甚喜之，乃從。至整風運動時，毛澤東力改中共文風，倡外國學名，而和製漢語尤多。魯迅亦嘗謂漢語不足，必藉詞，即和譯，故文集中多見也。
## 梗議
下之者，則張之洞、嚴復、林紓、章太炎、彭文祖是也。昔汪榮寶留日歸國，與葉瀾集和譯，為《新爾雅》，風行一時。薦於學部司員，張之洞指其名曰：「是輕薄子，不可用」。又嘗令幕僚路孝植擬辦學大綱，見其書「健康」一語，勃然大怒，擲還，曰：「健康乃日本名詞，用之殊覺可恨。」路氏答曰：「名詞亦日本名詞，用之尤覺可恨。」張之洞難應，後改稱「日本土語」。及官學部，作《湊定學堂章程·學務綱要》，云：「日本各種名詞，其古雅確當者固多，然其與中國文字不宜者亦復不少。近日少年習氣，每喜於文字間襲用外國名詞諺語，如團體、國魂、膨脹、舞台、代表等字，固欠雅馴；即犧牲、社會、影響、機關、組織、衝突、運動等字，雖皆中國所習見，而取義與中國舊解迥然不同，迂曲難曉；又如報告、困難、配當、觀念等字，意雖可解，然並非必需此字，捨熟求生，徒令閱者界說參差，於辦事亦多窒礙。」又言：「夫敘事述理，中國自有通用名詞，何必拾人牙慧。又若外國文法，或虛實字義倒裝，或敘說繁複曲折，令人費解，亦所當戒。倘中外文法參用雜糅，久之必漸將中國文法字義盡行改變，恐中國之學術風教亦將隨之俱亡矣。」嚴復主「編訂名詞館」，欲統新名詞而一之，後效不彰，而嚴譯亦多廢矣。光緒三十一年，復通書曹典球，謂「大抵翻譯之事，從其原文本書下手者，已隔一塵，若數轉為譯，則源遠益分，未必不害，故不敢也。頗怪近世人爭趨東學，往往入者主之，則以謂實勝西學。通商大埠廣告所列，大抵皆從東文來。夫以華人而從東文求西學，謂之慰情勝無，猶可說也；至謂勝其原本之睹，此何異睹西子於圖畫，而以為美於真形者乎？俗說之誖常如此矣！」留日學生彭文祖，作《盲人瞎馬新名詞》，斥東語「不倫不類」，而用之者「恬不知恥」，更臚列新詞數十，詳為改譯。章太炎作《國故論衡》，稱「哲學者，名不雅故，縉紳先生難言之。」後倡國粹主義，文宗魏晉，於民初極盛一時。林紓譯《拊掌錄》，跋之曰：「吾中國百不如人，獨文字一門，差足自立，今又以新名辭盡奪其故，是并文字而亦亡之矣。嗟夫！」後《中華大字典》出，使紓為序，倡言「由政府設局，製新名詞，擇其醇雅可與外國之名詞通者，加以界說，以惠學者，則後來譯律譯史譯工藝生植諸書，可以彼此不相齟齬，為益不更溥乎？」
## 兼查
*華製新漢語
*嚴譯
*編訂名詞館
*歐化中文
*五四運動
## 参
*黃克武《嚴復與近代中國文化轉型》
*石雲艷《梁啟超與漢語中的外來語》
*陳生保《中国語の中の日本語》
*嚴復《嚴復詩文全集》
*王彬彬《現代漢語中日語外來語問題》
*馮天瑜《新語探源》
*實藤惠秀《中國人留學日本史》
東語

* 日本語。清末有《東語入門》《東語完璧》，東語即和言也
* 和製漢語
* 東方語言之略，特指亞洲之語言。中夏之大學，設有東語系、東語學院

## 據
明穆宗

**大明契天隆道淵懿寬仁顯文光武純德弘孝莊皇帝**諱**載垕**，世宗肅皇帝第三子也，母康妃杜氏，嘉靖十六年生于京師順天府。十八年，封裕王，莊敬太子既薨，世宗以王德藻賢良，位序方正，封太子。嘉靖四十五年十二月壬子，帝踐祚。改元隆慶。隆慶元年，罷大禮議定議，去故興獻王明堂配享。以故裕世子朱翊釴爲憲懷太子，大赦天下，釋戶部主事海瑞。二月，祭社稷，冊皇後陳氏。五月，祀地于北郊。八月，釋奠于先師孔子。十一月，祀天于南郊。二年春，附世宗肅皇帝神主於太廟。隆慶五年春二月，百官谒太子朱翊鈞，封皇子翊镠爲潞王。隆慶六年春正月，帝禦皇極殿視事，體不豫，尋以內閣大學士高拱、張居正、高儀爲顧命，崩，年三十有六，葬昭陵。
## 政事
穆宗享國六載，內患不絕，邊境雷動而四野風起，時人號之曰**南倭北虜**，先是隆慶元年，北寇俺答犯山西，略而還，繼而河北爲土蠻所寇，京師戒嚴。十一月，寇方退而廣東賊起。隆慶三年，大同總兵趙岢敗俺答而碣石衛尋爲曾一本所陷，是年，賊複起于陝西。四年夏四月，俺答南下，山西大同副總兵，錦州總兵皆戰殁。五年春二月，依俺答乞，封之順義王。六年春閏月，倭寇犯高、雷二州，官軍卻之。隆慶中，朝貢以琉球最勤，凡四貢，吐魯番兩貢。
賽珍珠

**賽珍珠**，美國維珍尼亞州人也，一八九二年生，本姓**賽登絲翠嘉**，父賽兆祥，美南長老會傳教士。

生四月，隨父擧來華，寓於江蘇清江浦，後遷鎮江。其母深慕中華古風，乃令其學語時，先漢語而後英文。

宣統二年，之美維珍尼亞州藍道夫•梅康女子學院求學。後四年，學成歸華。

民國六年，適約翰巴克，遷居皖北宿縣。十年，丁母憂，複遷南京，於金陵大學教授英文。十五年，複負笈康乃爾大學，加藝術碩士銜。

賽氏素有文名，與林語堂、胡適等善。二十年，著成小說《大地》，述中國農人生平，蓋於宿縣所見聞者也，時世動容，遂於翌年膺普利策小說獎。更譯《水滸傳》入英文，名曰《四海之內皆兄弟》。

二十三年，中國內戰頻仍，乃避亂返美。改適理查·華爾士。後四年，複膺諾貝爾文學獎。惟其屢諫蔣氏以棄獨裁之治，國府未與頒獎禮。其間，嘗約林語堂赴美，語堂納之，於其間著成英文《吾國吾民》，林氏得於彼邦顯其名，多賴賽氏之功也。

其後，日師犯華，賽氏奔走遊說，募捐錢款以資國府，頗傾其力。

一九七三年，歿於佛蒙特州，年八十二歲，葬賓西法尼亞州普凱西綠山農場。鄉人遵其遺願，墓碑不著英文，惟銘以小篆「賽珍珠」三字。

終賽氏一生，深惡共產之學，故中共得國後，多隱其功，迨至一九九零年後，方略言其事。今之九江、鎮江、宿州、南京大學，其故居猶存焉。

分類:維吉尼亞州列傳
蘇彝士運河

**蘇彝士運河**，又稱**蘇伊士運河**，在西奈與北非間，貫通紅海、地中海，為埃及領。蓋亞非二洲，本為一體；紅海、地中海，則為所間，舟楫不通，非繞行萬里，南越好望角，溯東非而北不可。故千載以還，屢有挖溝通航之議。

今之運河，肇於一八五九年，時法國出貲，重興土木，十載乃成。開浚以降，商旅爭用、海舶不斷，蓋水程省半之故也。

運河北為塞德港、南為陶菲克港。蓋陶菲克港屬蘇彝士城，運河因以為名。

運河全程，不設水閘，水流自通，蓋紅海、地水海水面等高之故也。通航之初，長百又六十四公里、深八米。歷累世擴建，今長百又九十三公里、深二十四米、闊二百又五米。

運河主權，幾經易手，今屬埃及蘇彝士運河管理局。而萬國公約，不論治世亂世、不論商船戰艦，不論旗幟，一切海舶，交納妥當，自可通行，不受困阻。

## 據
*引據悉從《英文維基》蘇彝士運河一文簡介段
喜瑪拉雅山

**喜馬拉雅山**，在西藏、印度間，高聳入雲，甲於天下。此山西起帕爾巴特峰，東迄南迦巴瓦峰，旁及巴基斯坦、尼泊爾、不丹諸國，凡二千四百公里有奇。主峰聖母峰，高海拔八千又八百四十四公尺有奇，為世之最。

據板塊構造學，喜馬拉雅山乃由印澳板塊與歐亞大陸板塊碰撞而成：古近紀末，原存于南北板塊間之東部特提斯海，因印度板塊向北漂，漸合，與亞歐板塊相碰，后印度板塊前緣以極小角度俯衝斜插亞歐板塊之下，成青藏高原巨厚之殼與高峻地勢，于雅魯藏布江地縫合線則成喜馬拉雅山。

## 傳說
蓋天地初開，彼時初定。此地乃茫茫大海，波浪起伏。大海之畔，森林之上，重山疊翠，雲霧繚繞，遍地奇花異草。走獸有牛羊馬鹿，飛禽有杜鵑畫眉，如此奇景，世間罕見。一日，海中現一五頭毒龍，龐大無比，一揮爪，生靈塗炭；一擺尾，攪起萬丈波浪。巨獸往東跳，則東邊森林傾倒，花草淹沒；涌至西，則西海狂濤惡浪。當此之時，空中五彩云飄來，化作五慧空行母，其等至海邊，施展無邊法力，降服五頭毒龍，風浪頓靜。眾生頂禮膜拜，謝仙女救命之恩。眾慧空行母欲告辭回天庭，怎奈眾生苦苦哀求其等留于此間。五仙女慈悲之心，願與眾生共享太平之日。其等喝令大海退去，東邊化爲森林，西部則萬頃良田，南國花草茂盛，北方則牧場無垠。斯五仙女，化作祥壽仙女峰、翠顏仙女峰、貞慧仙女峰、冠詠仙女峰、施仁仙女峰，屹立于西南部邊緣之上，守衛樂土；翠顏仙女峰便是珠穆朗瑪，乃當今世界至高峰，此間之民皆稱之爲「神女峰」。
臺北盆地

**臺北盆地**，處臺灣北，方可三十有一餘里。是之於臺灣諸盆地，方圓次大者也。北界草山，西鄰林口臺地，東南屹雪山，形若三角。地勢平下，西不若東高。有基隆河、景美溪、新店溪、大漢溪云者，匯為淡水河，西北而出。淡水河以西，其地也下，易澇。是故河東繁榮。

是地之先民，凱達格蘭人也。十八世紀初，漢人始入。今凱人俱漢矣。臺北新北，以其為心，形成都會，曰大臺北都會。是全臺九衢也。

## 據


分類:臺北市
分類:新北市
胡志明

**胡志明**，越南共產革命家，本**阮**姓，名**必成**，自號**秋翁**，幼名**生恭**，越南乂安南檀縣人也。成泰二年生，父生輝，一名生色，嘗中舉為貢生。必成幼好學，學於順化，習漢文，並識南音及官話。維新五年，年廿一，於法人樓船為役，遊歐美諸國數年，交遊廣闊。啟定四年，歐戰畢，必成自號**愛國**，求諸國免越南之役，不果。次年入共黨，為安南之先。八年至俄京，赴共產國際會，後歸越謀革命。時越南逐共黨，轉廣東，十年於廣州立同志會。保大五年於香港組越共，次年獲捕，囚於中環域多利獄。法人欲害之，問港府以引渡，必成假死以免。八年釋之，往義大利。後積癆疾，往俄國養之。十三年返中原，為中共客，時值二戰。十五年，日軍侵北越，必成至高平，為越盟主，易名胡志明。十七年求援於廣西，甫及靖西，為國府囚之。十七年九月釋之。志明在囚，嘗作詩文百餘，後集為《獄中日記》。

日人入越，挾其王而制之，朝野日苦。二十年八月，越盟起事於河內，尋據北越。卅日，保大帝退位，奉國璽予越盟。九月二日，志明登三殿廣場，佈獨立宣言，共和乃成，次年舉為總理，兼號主席為元首。一九五一年，改共產黨為勞動黨，任書記兼主席。先越南國屬法蘭西，越人起事，法人征之。軍至南圻，立越南國，迎保大帝為總揆，號稱元首。志明擁北軍，拜武元甲為將，與法軍戰，又使援於中共。一九五四年法軍敗，和於日內華，越南遂二分。志明於北行共產制，收田賦，抑民產，豪賈有異議輒殺之，民多南逃，南越日愈懼共黨。一九五九年欲南征，將散兵出山道，游擊南軍，稱民族解放陣線。越境多山難行，志明率軍開山道，尋至南圻，後世稱之胡志明山道。

一九六九年九月二日薨，正值北越國慶。乃延至明日發喪。後范文同為總理，孫德勝為元首，黎筍為勞動黨書記，三人執政，黨不行主席。志明終生未娶，或謂昔在中國有髮妻曾雪明。有兄名必達，幼名生謙，不仕，有女一。范文同曰：胡公夙夜為國，大公無私。郭沫若嘗讚曰：簡樸、清廉、孤獨。

分類:法屬印度支那列傳
日語

**日語**爲日本邦語。日本國內，言者逾億。而散居僑民及習日語者凡三百萬餘。語源不考，或以爲出蒙古鮮卑諸地，入阿爾泰語系。異說日語自生島中，自成一系。亦謂與朝鮮同源。和人深沐漢化，嘗書漢文，土音亦以漢字書之。土音稱和語，中原語彙，稱之曰漢語。近世西風東漸，格致玄理之學，不能一一轉譯，輒取其音而用，皆稱外來語。

互聯網之中，每見日語，但次於英語、漢語、西班牙語，位當第四。帕勞昂奧爾州以為通用語言。

## 文
日語形似阿爾泰諸語而言不通，音若南島諸語而詞不達。其詞多取於漢，兼書漢字者，其實不通漢言。日語序屬黏著語，言詞虛實之分，判若涇渭。實字間須接虛字數種，否則不能名之。實字有體用之別，**體言**者名數及代字也，如體幹不可更易；**用言**則為動字，可活用是也。動字必有本末，本為其語不可易之，易其末節以知其事，是為活用。寫物之靜字，亦屬此類。動字活用，種類各異，以段稱之。虛字多以假名書之，用之以順章句，通文理也。詳説於下。

其文法通序，則為主、賓、謂。異於漢文主謂賓之序。

*漢文：我擊之。
*現代日語：

其句中助字，若「」若「」，書語必有，口語則可無。

## 字
古時和人有語無文。至漢時與中原同好，習漢文而書史。然和語大異於漢，不能筆錄，乃依其土音假借漢字，或訓其語，是為借字。人稱之真假名，亦謂萬葉假名，《萬葉集》也。桓武以降，士人簡草書為平假名，取字部作片假名，盡表音聲，復稱漢字為真名，並為文字，歷代三者混書無礙。近世或以漢字繁冗難學，請廢漢用假名者，然字詞同聲者甚眾，終不能行。明治三十三年，初立字法，定假名正字，以供庠序。二戰後，再定文法，使同言文，簡字體，限漢字，終至今時。

## 音
日語音，子音有九（か、さ、た、な、は、ま、や、ら、わ），母音有五（あ、い、う、え、お），而音節皆開。則子音須接母音，爲一音節。例不有直斯音，有撒音。故，假名表皆一音節也，如漢字然。

但自中古有促音、撥音、拗音，是爲例外。促音與撥音出子音脱落，拗音出漢字音表記。

其方言流布，俱限日本島，北至北海，南及九州，辨分四類，曰東、西、九州方言與琉球音是也。以江戶音為正。古時都於山城，嘗以京音為雅。東國既興，復定正音，與西國稍異。至於九州與東北，音律參差，各地不同。琉球音，又謂琉球日語、沖繩辯，因間雜琉球語，而殊異於日本他處。

和人古時好歌，歌集多傳世。亦識文，好作物語，即小說也，沿至今世不絕。

## 訓讀

日本人讀漢文之時，爲訓讀。字之有訓依其意，如「山」爲「やま」之類。「やま」者日本固有語而意山也。

用言於日文，語形變。亦語順相違。然漢文莫其。而補「活用語尾」與「返點」，以讀爲日文。

用之者，欲解文意以母語也。唯或爲日文而不曉暢。

今訓讀文在諺中也。

漢文者簡潔明瞭之文，然則敷衍東亞如斯，亦能解以母語。

## 據

*
巴拿馬運河

**巴拿馬運河**，太平洋、大西洋間渠也，在巴拿馬，全長八十一公里又三百米，寬百五十至三百米不等。水深十四米。七萬噸級海輪可暢行焉。以其溝通二洋，舉世頗獲其利，近歲，每歲行船萬四千有奇，行貨逾二億噸。

夫北美洲，北寬而南窄，餘脉綿延百里，自墨西哥以來，循西北而東南，繫乎南美大陸，惟於巴拿馬之地，忽折轉東北，旋複歸東南，其走向與二洲大勢相錯，名曰巴拿馬地峽。運河既處其間，加之初浚之日，物力不逮，為取其便利，遂依地勢而行，運河水道陡轉，固非逕通東西者也：夫西行之船，當先入加勒比海，於科隆南入加通湖；湖內返變道東南，沿河行至巴拿馬灣，再西轉方入太平洋。運河水位又高乎洋面二十米有奇，故其間六設船閘以通往來，每須陞船，輒入淡水萬方以計。以其航道曲折蜿蜒，船當循導航之以引止，方可無虞焉。

## 史
十六世紀中，歐洲列強略屬美洲， 其南北之間有國曰哥倫比亞，而界乎二大洋，絕其水路。東來之船有欲達太平洋者，當遠行至南美佛恩角之麥哲倫海峽，頗費周章。時西班牙王查理五世即嘗諭令勘測，欲鑿河道，惟限乎物力，未果，遂弃之。

迨至一八七九年，諸國議決，以法國承其事。翌年元日，法府立「全球巴拿馬洋際運河公司」，籌資浚渠，時曆八載，耗法郎二十億余，終以物力不逮，又其地多瘧疾、黄熱病，勞工死傷無數，遂中道廢之。

一九零三年，時美國總統羅斯福以運河大利，欲續承其事，因商之於哥倫比亞，然哥國議會未之允，美遂陰資巴拿馬之二心者裂其土，立巴拿馬共和國。十一月十八日，美巴立約，美國以美金千萬，得永租河區，得以为租借也，並得沿河築路駐軍。其后又改善环境,改造营地城镇,又以美金四千萬余，購法國運河開發權。乃於法國所浚故道，續為開拓，複累耗美金三億七千萬，又歷時凡十有一年乃就。累掘土二億六千萬方，計亡五千六百又九人。

一九一四年，八月十五日，功成通航。較之行經麥哲倫海峽，短其行程，萬四千八百余公里也。

河之初成，美府立巴拿馬運河管理委員會掌其管也，以美人為酋，巴人襄之。運河沿岸，儼然國中之國。至一九七七年，美、巴方訂巴拿馬運河條約，定一九九九年十二月卅一為租借約滿之日也。俟期限至，巴國終得其河；且立誓，運河一區永久中立，以利天下，惟立巴拿馬運河管理局以控，取導航之費以資河道運營，每船或酬萬金。

河通百年，時事巨變，今之海輪，輒以數十萬噸計，河淺不堪其用。巴國遂於二零零七年複拓之，二零一六年竣工，歲行之貨計可六億噸矣。
香港語言學學會粵語拼音方案

粵音有拼音之法，通稱**粵拼**，全名**香港語言學學會粵語拼音方案**，乃香港語言學學會西曆一九九三年所定，以拉丁字母注嶺南之音者也。

其名蓋取「粵語」「拼音」二詞首字合之。

## 聲韻

### 聲

### 韻

### 調

阿拉伯數字示粵語之九聲六調。

## 他典

香港語言學學會 

粵語審音配詞字庫
分類:漢語拼讀程式
薩拉丁

**薩拉丁·優素福·本·阿尤布·本·沙迪·本·馬爾旺·艾勒-阿尤比**，天方國提克里特人也，字**優素福**，多以**薩拉丁**行世，蓋漢言謂**正信**，父納吉·阿尤比，系出庫爾德人，祖居中亞美尼亞阿吉達那坎。公元一一三八年生。時人號之曰：**阿尤布之薩拉丁**。埃及國阿尤布王朝肇國之祖也。今天方諸國皆以爲聖人，埃及、敘利亞人尤敬重之，泰西諸邦亦以薩氏德操令懿，爲人寬仁，儀軌近騎士之德，乃仰爲賢達。公元一一八七年十月二日，入聖城耶路撒冷，歐羅巴人奉基督十字，陷之久矣，及此光復。其疆域東至美索不達米亞，南至撒漠，兼有漢志、埃及、敘利亞三地。
## 生平
薩拉丁所誕當日，父納吉舉家之阿勒頗以求仕宦，育之於大馬士革，少長，頗好經籍，能涉兵事。從其叔施爾科入埃及討十字軍，凡三戰，勝負有差，施爾科卒，薩氏乃暗刺其國相沙瓦，一一六九年，任绿衣大食維齊爾、埃及總兵，領埃及軍政，號曰埃及王，歲三十一。七一年，薩氏廢其主阿迪德而自立，是爲素檀，以遜尼派爲國教。一一七四年，敘利亞埃米爾薨，由是無復能制之者，其勢更盛矣，少頃，引輕軍一旅，嚴肅軍紀，盡收敘利亞地於囊中，薩氏仍不以爲滿，以降十年間，擴疆不止，復得巴勒斯坦、北美索不達米亞。素重教，每興聖戰而伐十字軍，皆不忘立寺廟，筵經學。薩氏不好徵新兵，所用皆游勇也，而竟能效死，一一八七年，親征，大敗十字軍於巴勒斯坦，回軍諸路乘勝擊之，三月之間，盡掠巴勒斯坦諸城邑，圍耶京，西人聞之膽裂，是爲哈丁之役。是年秋十月，聖城光復，自十字軍陷之而立國及是難靖，計八十有八載。初，薩氏欲盡屠城中奉基督者，以還舊歲回民無辜罹難之仇，卒念此非善，許贖之。薩拉丁連卻十字軍千里，所餘城池，不過三座。報奏教宗，歐人譁然，遂興第三次十字軍之役，是役也，薩氏嘗鏖戰英王理查一世，久之，不相高下，遂成三年之約，以期再戰，乃還大馬士革，約未履，薨，年五十六。子阿齊茲嗣。

## 引據
*《大英百科全書-薩拉丁》
戴高樂

**戴高樂**，全名**夏爾·安德列·約瑟夫·馬里·戴·高樂**，高樂其姓，戴者法蘭西貴族之尊稱也。里爾人，一八九〇年生。身長二公尺，高額隆準。其父為耶穌會學校教職，少與普法戰爭，有大志，高樂深得其風，性剛烈，有志行伍。

冠，學於聖西爾軍校，學成入阿臘斯第三十三步兵團，授上尉銜，與團長貝當過從密。

一戰起，高樂隨部戰於比利時，一九一六年三月，傷重被俘，貝當以為已死，授予最高榮譽十字勳章。迨至一九一八年，方脫囹圄。未幾，又應募會戰俄國紅軍於波蘭。

一九二一年，歸國，累授軍職。其間，嘗精研機械化部隊並空軍、步兵協同戰術，惜未為世所重。其後，希特勒得其術，使德軍兵精力壯，傲視群雄，誠可謂造化弄人。

一九三七年，晉上校，掌戰車團。後二年，德師犯波蘭，二戰起。

一九四〇年，德機械化師，繞避馬其諾防線，突襲法西北，法軍倉促無以應，遂擢高樂準將銜，令組裝甲師以禦之，六月五日，法總理雷諾改組政府，授高樂為國防和陸軍部次長。惜乎為時已晚，法軍潰。

當是時，高樂故上司貝當為副總理，與總司令魏剛等取投降之策，開門拱手延敵。惟高樂欲堅守半壁，說內閣以遷中樞於法屬北非，以圖光復，乃自領使英，往說求援，返，見時勢不得控矣，乃自謀他策。十七日，英將名斯皮爾斯者調停德法事畢，返國，高樂往機場餞行。飛機且行，高樂遽隨急走，欲逮之，斯氏省，力挽之登機，事發倉促，隨扈皆錯愕不已，未能阻，高樂遂得全身赴英。當夜，巴黎以不設防而陷，第三共和亡。貝當以法北半奉德，降，自領法南，都維希，史稱維希法國。

次夜，高樂遂藉英國廣播公司對法宣言，其詞曰：「余，法軍准將戴高樂也。今在倫敦宣言：吾國幾亡於敵手，全法士農商卒，豈可坐而待斃？若夫奮起禦敵，瞻余馬首可也，其必盡逐敵虜乃止。」宣言一出，應者雲集，海外諸地咸附之。

十月，倚英國立帝國防務委員會，自任主席。明年，改法蘭西民族委員會。

一九四三年，趨法屬北非首府阿爾及爾，會將軍吉羅，美國所資者也，合立法蘭西民族解放委員會，共攝之。未幾，專委員會事。

次年六月，立臨時政府。未幾，盟軍登陸諾曼第。八月二十六日，德軍降，巴黎光復。 眾舉為共和國臨時政府主席，旋法蘭西第四共和立，任總理。後二年，以政見不和，掛冠歸隱於科隆貝，潛心著書，靜觀世變。

一九五八年五月，法屬阿爾及爾內亂，軍人干政，內戰在即，時勢不得控。眾方省高樂之言，多黨制果不利乎法國也，乃舉之為總理。高樂遂奉命修憲，賦總統以實權，十二月，行新憲，世謂法蘭西第五共和，受舉任總統。當是時，法軍久戰於阿爾及爾，不得脫，高樂遂付阿獨立事與眾議，七成贊之，阿遂獨立。其軍中狂熱者，頗不忿，數謀刺之，俱未逞。其後，高樂主法國政事十有餘年。

一九六六年，法得脫北約聯軍。

一九六九年，復以政事不暢辭，仍隱于科隆貝舊宅。著述生平。

一九七〇年冬，動脈瘤破裂，驟逝，年八十一歲。舉國大慟，往扶柩者數十萬眾。遺願不受追勳，巴黎市政府乃改星形廣場為戴高樂廣場以旌之。其後，國民每稱「將軍」而未言名姓者，其必言高樂，蓋仿拿破侖事也。

高樂為政，主獨立、脫美、限英、於共產主義則防容並舉，世稱戴高樂主義。

## 家屬
***妻**：伊馮娜•旺德魯
***子**：菲力浦，嘗著高樂傳記
***女**：伊麗莎白
***女**：安妮，罹唐氏綜合症，及笄而夭。
電漿

**電漿**，又名**等離子體**、**游離體**，蓋火熱之際，電子自去，原子電離，乃成此相。時形體無定，離子富雜，遂可導電。又粒子群行，一子動，諸子皆動。以其異於固、液、氣三常態，亦謂「第四相」。

分類:物相
米高哥連斯

**米高哥連斯**，愛爾蘭莫雲省人，公元一八九零年十月六日生，愛爾蘭建國元勳也。哥公自復活節起義始，用兵如神，十戰九勝。及後英愛議和，哥公據理力爭，權衡利弊，愛爾蘭終成一自由邦，後於公元一九三七年獨立為共和國。

公元二零一零年，國人票選「世紀偉人」，哥公當選第二。